title: Kovametalli

text:
Tasaisten ominaisuuksien aikaansaamiseksi kovafaasipartikkelien kokojakauman tulee olla kapea ja huokoisuus on pyrittävä saamaan mahdollisimman vähäiseksi.
Kovan faasin pitoisuuden kasvaessa kasvavat myös kovametallin kovuus ja kulumisenkestävyys. Myös pienimpien kovafaasipartikkelien käyttö parantaa materiaalin kovuutta ja sitä kautta myös kulutuksen kestoa. Nykyisin onkin havaittavissa trendi käyttää alle 1 μm partikkeleja, minkä takia kovametalleja voidaan käyttää yhä vaativammissa käyttökohteissa. Sidosaineen merkitys on sitoa kovat partikkelit metalliseen matriisiin, jotta materiaalin sitkeysominaisuudet parantuisivat. Sidosaineen tehtävänä on myös vähentää jännityssäröilyä ja siitä seuraavaa halkeilua.


title: Kovametalli

text:
Kovametallien puristumislujuusarvot ovat myös korkeampia kuin monilla muilla materiaaleilla. Tyypillisesti kovametallien puristumislujuudet vaihtelevat välillä 3,5-7,0 GPa. Kovametalleilta vaaditaan myös hyvää lämpöshokin kestoa, koska niitä käytetään usein korkeaa kitkaa aiheuttavissa käyttökohteissa.
Kovametallin valmistus sisältää sarjan monimutkaisia toimintoja, jotka kaikki ovat kriittisiä lopputuotteen onnistumisen kannalta. Lopullinen tuote koostuu hienoista kovan faasin partikkeleista ja sitkeästä, verraten pehmeästä, sitovasta metallifaasista.


title: Kovametalli

text: Volframikarbidituotteen valmistus sisältää tyypillisesti seuraavat vaiheet:


title: Kovametalli

text: Sintrauksen jälkeen harvoin saadaan valmista tuotetta, vaan yleensä tarvitaan jälkikäsittelyä, kuten kiillotusta tai hiekkapuhallusta. Sintrattu kappale usein myös jauhetaan uudelleen, ja jauheesta valmistetaan WC-Co–pinnoite termisellä ruiskutuksella.


title: Kovametalli

text: Volframikarbidijauheen valmistamiseksi malmista on kaksi tapaa. Perinteisemmässä tavassa volframimalmi prosessoidaan kemiallisesti ammoniumparavolframaatiksi ja volframioksideiksi, minkä jälkeen nämä yhdisteet pelkistetään vedyllä volframimetallijauheeksi. Hienot volframijauheet sekoitetaan hiilen kanssa ja kuumennetaan vetyatmosfäärissä 1400-1500 °C:n lämpötilassa, jolloin saadaan volframikarbidipartikkeleita.


title: Kovametalli

text: Uudemmassa tavassa volframikarbidi valmistetaan yksittäiskiteinä suoralla volframimalmin pelkistämisellä. Malmi sekoitetaan rautaoksidin, alumiinin, hiilen ja kalsiumkarbidin kanssa. Tällöin korkean lämpötilan (2500 °C) eksoterminen reaktio tuottaa sulan massan, joka jäähdytettynä koostuu volframikarbidista dispergoituneena rautaan. Lopuksi kiteinen volframikarbidi erotetaan kemiallisesti rautamatriisista.


title: Kovametalli

text: Titaani-, tantaali- ja niobikarbideja saadaan näiden metallien oksideista. Näitä oksideja sekoitetaan metallisen volframijauheen ja hiilen kanssa, minkä jälkeen sekoitetta kuumennetaan vetyatmosfäärissä tai vakuumissa oksidien pelkistämiseksi ja jähmeiden karbidiliuosten muodostamiseksi.


title: Kovametalli

text: Erilaisia jauhelaatuja saadaan sekoittamalla esimerkiksi volframikarbidia metallisen sitojan (Co, Ni tai Fe) tai muiden kuutiollisten karbidien kuten TiC, TaC ja NbC kanssa. Jauheita täytyy jauhaa intensiivisesti, jotta karbidikiteet saadaan rikottua ja sekoitettua ne muihin komponentteihin. Jauhaminen voidaan suorittaa esimerkiksi kuula- tai vibraatiomyllyllä. Jauhaminen suoritetaan orgaanisessa liuottimessa jauheen kuumenemisen minimoimiseksi ja hapettumisen estämiseksi. Jauhamisen loppuvaiheessa jauhesekoitukseen lisätään voiteluaine, kuten esimerkiksi parafiini, joka antaa karbidipartikkeleille suojaavan kalvon ja vähentää merkittävästi jauheen hapettumista. Jauhamisen jälkeen orgaaninen liuos poistetaan kuivaamalla.


title: Kovametalli

text: Jauheen tiivistämiseksi haluttuun muotoon käytetään useampia eri menetelmiä. Esimerkiksi kaivos- ja rakennussovelluksissa käytetään pilleripuristusta, jossa paine tulee yhdestä suunnasta. Kulutus- ja metallinmuokkaustyökaluissa käytetään yleensä isostaattista kylmäpuristusta, jolloin kaikista suunnista tulee yhtä suuri paine. Ekstruusiolla taas voidaan muokata tankoja ja johtoja. Monimutkaisia osia ei usein muotoilla puristamalla, vaan ne koneistetaan valmiiksi puristetuista esiaihioista. Myös ruiskuvalun käyttöä kovametalleille on tutkittu paljon, mutta prosessi on kallis ja monimutkainen. Tämän vuoksi menetelmän käyttö on kannattavaa vain, jos osan muoto on liian monimutkainen muille menetelmille.


title: Kovametalli

text: Aluksi sintrauksessa poistetaan voiteluaine jauhetiivisteestä. Puristetut tiivisteet laitetaan grafiittivaunuihin ja niitä kuumennetaan noin 500 °C:n lämpötilassa vetyatmosfäärissä tai vakuumissa grafiittiuunissa. Voiteluaineen poiston jälkeen tiivisteet kuumennetaan vakuumissa lopulliseen sintrauslämpötilaan, joka vaihtelee välillä 1350-1600 °C. Sintrauksen aikana koboltti sulaa ja sitoo karbidipartikkelit yhteen.


title: Kovametalli

text: 1970-luvulla kovametalliteollisuudessa alettiin käyttää isostaattista kuumapuristusmenetelmää (HIP), jossa vakuumisintrattu materiaali kuumennetaan uudelleen 100-150 MPa kaasunpaineessa lämpötilaan, joka on 25-50 °C alle sintrauslämpötilan. Menetelmällä kovametallista saadaan poistettua jäännöshuokoisuus ja virherakenteet.


title: Kovametalli

text: Useat kovametallituotteet muotoillaan sintrauksen jälkeen, jotta saadaan vaadittu pinnanlaatu, toleranssit ja geometria. Muotoiluun käytetään esimerkiksi erilaisia timanttityökaluja.


title: Kovametalli

text: Hyvistä kulumisominaisuuksistaan johtuen kovametallien tärkein käyttökohde löytyy leikkaustyökaluista pääsääntöisesti teräksen koneistukseen. Kovametalleja käytetään työkalujen lastuavissa kärjissä. Kovametallisella terällä sorvattaessa lastuamisnopeus on noin viisinkertainen pikateräkseen verrattuna. Muita tärkeitä kohteita kovametalleille ovat esim. paperiteollisuuden kulutusta ja korroosiota kokevat kohteet, kaivosteollisuuden porat, maanrakennuksen työkalut, kuljetusalalla renkaiden nastat, metsäteollisuuden työkalut sekä erilaiset sotateollisuuden kohteet. Kovametalleista ei yleensä ole hintansa vuoksi järkevää valmistaa kokonaisia osia. Työkaluissa voidaan käyttää vaihdettavia kovametallista valmistettuja osia siellä, missä kulutus on voimakkainta. Usein on myös taloudellista pinnoittaa kovametallilla halvemmasta materiaalista valmistettu tuote.


title: Kovametalli

text: Pinnoitustavan valinta on vahvasti riippuvainen käyttökohteesta, tarvittavista ominaisuuksista sekä tuotteen koosta ja muodosta. Yleisimpiä tapoja valmistaa kovametallipinnoitteisia tuotteita ovat CVD (chemical vapour deposition, kemiallinen kaasufaasipinnoitus), PVD (physical vapour deposition, fysikaalinen kaasufaasipinnoitus) ja terminen ruiskutus, jossa erityisesti HVOF-ruiskutus (high velocity oxygen fuel, suurnopeusliekkiruiskutus).


title: Kovametalli

text: CVD- ja PVD -tekniikoita käytetään yleensä työkalun kärkien pinnoittamiseen. Tuotteet ovat usein pieniä termisen ruiskutuksen kohteisiin nähden. HVOF on termisen ruiskutuksen alalta päätapa valmistaa karbidipinnoitteita. Termisellä ruiskutuksella valmistetut pinnoitteet ovat paksumpia, ja niitä valmistetaan usein suuriin kohteisiin, kuten paperikoneiden rulliin ja kaivosporien teriin. Huokoisuus saadaan alhaiseksi kaikilla mainituilla valmistusmenetelmillä. Termisesti ruiskutetun kovametallipinnoitteen ominaisuudet ovat voimakkaasti riippuvaisia valmistuksen parametreistä, kuten ruiskutuslämpötilasta, kovametallijauheen partikkelikoosta ja kokojakaumasta sekä jauheensyöttönopeudesta. Ominaisuudet voidaan räätälöidä käyttökohteen mukaan.


title: Kovametalli

text: Ensimmäiset kaupalliset kovametallit olivat volframikarbidia sidottuna kobolttimatriisiin. Volframikarbidi on käytetyin ja tutkituin kovametalli, ja useimmiten se sitoutetaan kobolttiin, mutta myös kobolttikromi- ja nikkelimatriiseja käytetään. Karbidipitoisuus kaupallisissa käyttökohteissa on pääsääntöisesti yli 70%. Volframikarbidipinnoitus on syrjäyttänyt galvaanisen kromipinnoituksen parempien mekaanisten ominaisuuksien ja ympäristöystävällisyyden vuoksi.. Nykyisin volframikarbidi on suosittu materiaali korujen valmistuksessa, varsinkin miesten vihkisormuksissa.


title: Kovametalli

text: Kromikarbidi on volframikarbidin ohella laajasti käytetty kovametalli. Kromikarbidin sidosmetallina toimii yleensä nikkelikromi. Sillä on erityisen hyvä korroosionkestävyys, ja kulutuskestävyys on suhteellisen hyvä korkeissakin käyttölämpötiloissa. Korkean käyttölämpötilan (jopa 800 °C) ja mekaanisten ominaisuuksien vuoksi kromikarbidipinnoitteita käytetään esim. ilmailuteollisuudessa.


title: Mästarcupen

text: Mästarcupen tai MästarCupen on Maarianhaminassa syksyllä pelattava vuosittainen jääkiekkoturnaus. Vuonna 2008 se järjestettiin jo kymmenennen kerran eli sitä pelattiin ensimmäisen kerran vuonna 1998. Vielä vuonna 1999 turnauksen nimi oli Lilla Mästarcupen. Tässä harjoitusturnauksessa on yleensä ollut pääsarjajoukkueita sekä Suomen että Ruotsin liigoista.


title: Schaffhausen (kantoni)

text: Schaffhausen on kantoni Sveitsin pohjoisosassa, Saksan vastaisella rajalla. Sen pääkaupunki on Schaffhausen.


title: Schaffhausen (kantoni)

text: Schaffhausenin kantonin alue koostuu kolmesta erillisestä alueesta, jotka sijaitsevat pääosin Reinin pohjoispuolella. Kantonin naapureita ovat Saksa sekä Thurgaun ja Zürichin kantonit.


title: Schaffhausen (kantoni)

text: Schaffhausen oli keskiajalla itsenäinen kaupunkivaltio, ja sillä oli muun muassa omia kolikoitaan vuodesta 1045 alkaen. Se oli Habsburgien vallassa 1300-luvulla, mutta osti itsensä vapaaksi vuonna 1415. Kantoni liittoutui Zürichin kanssa vuonna 1454, ja tuli Sveitsin valtioliiton täysivaltaiseksi jäseneksi vuonna 1501.


title: Schaffhausen (kantoni)

text: Vuonna 1944 Schaffhausen kärsi Yhdysvaltojen ilmavoimien pommituksista, jotka oli tähdätty Saksaa vastaan, mutta eksyivät sitoutumattoman Sveitsin puolelle.


title: Schaffhausen (kantoni)

text: Schaffhausen on saksankielinen kantoni: saksaa puhuu 89 prosenttia asukkaista (vuonna 2014). Uskonnollisista ryhmistä suurin on protestantit (36 % vuonna 2015) ja katoliset (24 %).


title: Schaffhausen (kantoni)

text:
Kantoni koostuu 26 kunnasta, jotka muodostavat kuusi hallintoaluetta (). Kantonin kaupungit eli yli 10 000 asukkaan kunnat ovat:
Kantonin työpaikoista 66 prosenttia oli vuonna 2014 palvelusektorilla. Teollisuudessa oli 29 prosenttia työpaikoista. Alkutuotannossa (maa- ja metsätalous) oli neljä prosenttia työpaikoista.


title: Neuchâtel (kantoni)

text: Neuchâtelin kantoni (virallisesti "République et Canton de Neuchâtel") on yksi Sveitsin 26 kantonista. Se sijaitsee Länsi-Sveitsissä, Ranskan vastaisella rajalla. Kantonin pääkaupunki on Neuchâtelin kaupunki. La Chaux-de-Fonds ja Le Locle ovat vanhoja kelloteollisuuskaupunkeja ja maailmanperintökohde.


title: Neuchâtel (kantoni)

text: Kantoni sijaitsee Neuchâtelinjärven luoteispuolella, järven rantamailla ja Juravuoristossa.


title: Neuchâtel (kantoni)

text: Neuchâtelin kantoni rajoittuu luoteessa Doubsjokeen ja Ranskan Doubsin departementtiin. Pohjoisessa rajanaapurina on Juran kantoni, idässä Bernin kantoni sekä lounaassa Fribourgin ja Vaud’n kantonit.


title: Neuchâtel (kantoni)

text: Neuchâtelin kantoni on kuulunut Sveitsin valaliittoon vuodesta 1815.


title: Neuchâtel (kantoni)

text: Kantonissa on noin 180 000 asukasta. Väkiluku on ollut 2000-luvulla kasvussa:


title: Neuchâtel (kantoni)

text: Kantoni koostuu 31 kunnasta (1.1.2018). Kunnat muodostivat 31.12.2017 asti kuusi hallintoaluetta (). Vuoden 2018 alusta alkaen hallintoalueita () on ollut neljä: Littoral, Montagnes, Val-de-Ruz ja Val-de-Travers.


title: Neuchâtel (kantoni)

text:
Kantonin kaupungit eli yli 10 000 asukkaan kunnat ovat:
Kantonin asukkaat ovat enimmäkseen ranskankielisiä, joita oli vuonna 2014 88 prosenttia asukkaista. Kantonin suurimmat uskontokunnat on katoliset (22,9 % vuonna 2014) ja protestantit (22,6 %).


title: Neuchâtel (kantoni)

text: Kantonin työpaikoista 64 prosenttia oli vuonna 2014 palvelusektorilla. Teollisuudessa oli 34 prosenttia ja alkutuotannossa kaksi prosenttia työpaikoista.


title: Neuchâtel (kantoni)

text: Kelloja on valmistettu nykyisen Neuchâtelin kantonin alueella jo 1600-luvulla. Merkittäväksi teollisuuden alaksi kelloteollisuus nousi 1800-luvun loppupuoliskolla. Vanhoja neuchâtelilaisia kellomerkkejä ovat muun muassa Tissot ja Zenith. Teollisuus, suurimmalta osin kelloteollisuus, työllisti väestöstä yli puolet 1900-luvun alusta 1960-luvun lopulle asti.


title: Neuchâtel (kantoni)

text: Moottoritie A5 kulkee kantonin poikki Neuchâtelinjärven länsirantaa seuraillen. Samaa reittiä kulkee SBB:n rautatie Lausannesta Neuchâtelin kautta Bieliin. Kantonista kaksi rautetietä Ranskaan: Neuchâtelista Pontarlieriin sekä Le Loclesta Besançoniin.


title: Neuchâtel (kantoni)

text: Neuchâtelinjärvellä on kesäisin risteilylaivaliikennettä sekä reittiliikennettä Murtenseelle Murteniin ja Bieljärvelle Bieliin.


title: Etelä-Afrikan Grand Prix 1965

text: Etelä-Afrikan Grand Prix 1965 oli Formula 1 -sarjan osakilpailu, joka ajettiin 1. tammikuuta 1965 Prince George Circuit -radalla. Kilpailu oli kauden ensimmäinen, ja sen voitti Jim Clark.


title: Monacon Grand Prix 1965

text: Monacon Grand Prix 1965 oli Formula 1 -sarjan osakilpailu, joka ajettiin 30. toukokuuta 1965 Monacon katuradalla. Kilpailun voitti Graham Hill, jolle voitto oli kauden ensimmäinen.


title: Belgian Grand Prix 1965

text: Belgian Grand Prix 1965 oli Formula 1 -sarjan osakilpailu, joka ajettiin 13. kesäkuuta 1965 Spa-Francorchamps'n radalla. Kilpailun voitti Jim Clark, jolle voitto oli kauden toinen.


title: Ranskan Grand Prix 1965

text: Ranskan Grand Prix 1965 oli Formula 1 -sarjan osakilpailu, joka ajettiin 27. kesäkuuta 1965 Circuit de Charade -radalla. Kilpailun voitti Jim Clark, jolle voitto oli kauden kolmas.


title: Britannian Grand Prix 1965

text: Britannian Grand Prix 1965 oli Formula 1 -sarjan osakilpailu, joka ajettiin 10. heinäkuuta 1965 Silverstonen radalla. Kilpailun voitti Jim Clark, jolle voitto oli kauden neljäs, ja kolmas perättäinen.


title: Hollannin Grand Prix 1965

text: Hollannin Grand Prix 1965 18. heinäkuuta 1965 Zandvoortin radalla. Kilpailun voitti Jim Clark, jolle voitto oli kauden viides.


title: Saksan Grand Prix 1965

text: Saksan Grand Prix 1965 oli Formula 1 -sarjan osakilpailu, joka ajettiin 1. elokuuta 1965 Nürburgringin radalla. Kilpailun voitti Jim Clark, jonka voittoputki venyi jo viiden voiton mittaiseksi.


title: Italian Grand Prix 1965

text: Italian Grand Prix 1965 oli Formula 1 -sarjan osakilpailu, joka ajettiin 12. syyskuuta 1965 Monzan radalla. Kilpailun voitti Jackie Stewart, jolle voitto oli uran ensimmäinen.


title: Yhdysvaltain Grand Prix 1965

text: Yhdysvaltain Grand Prix 1965 oli Formula 1 -sarjan osakilpailu, joka ajettiin 3. lokakuuta 1965 Watkins Glenin radalla. Kilpailun voitti Graham Hill, jolle voitto oli kauden toinen.


title: Esch-sur-Alzette

text: Esch-sur-Alzette (, ) on Luxemburgin toiseksi suurin kaupunki, jossa asuu vuoden 2005 arvion mukaan noin 28 000 asukasta. Kaupunki sijaitsee maan lounaisosassa Ranskan rajan läheisyydessä, Alzettejoen laaksossa noin 15 kilometriä Luxemburgin kaupungista lounaaseen. Alzette virtaa kaupungin läpi. Yleensä kaupunkiin viitataan pelkästään nimellä Esch, mutta virallinen nimi erottaa kaupungin Luxemburgin pohjoisosassa sijaitsevasta Esch-sur-Sûren kylästä.


title: Esch-sur-Alzette

text: Kaupungista ovat kotoisin jalkapalloseurat Jeunesse Esch ja Fola Esch. Jeunesse on maan menestynein, ja myös Fola on voittanut mestaruuksia.


title: Meksikon Grand Prix 1965

text: Meksikon Grand Prix 1965 oli Formula 1 -sarjan osakilpailu, joka ajettiin 24. lokakuuta 1965 Autódromo Hermanos Rodríguez -radalla. Kilpailu oli kauden viimeinen, ja sen voitti Richie Ginther.


title: Alzette

text: Alzette (, ) on 73 kilometriä pitkä joki Ranskassa ja Luxemburgissa. Joen alkulähde on Thilin kylässä Meurthe-et-Mosellen departementtissa Ranskassa. Joki virtaa Thilistä Luxemburgiin ja Luxemburgissa Esch-sur-Alzetten, Luxemburgin ja Merschin läpi ennen yhtymistään Moselin sivujokeen Saueriin Ettelbruckin kaupungin lähellä.


title: Uusfilologinen yhdistys

text: Uusfilologinen yhdistys () on Helsingissä toimiva vuonna 1887 perustettu tieteellinen yhdistys, joka pyrkii edistämään lähinnä saksan, englannin, ranskan ja muiden romaanisten kielten tutkimusta.


title: Uusfilologinen yhdistys

text: Yhdistys julkaisee neljä kertaa vuodessa ilmestyvää tieteellistä aikakauslehteä Neuphilologische Mitteilungen, joka on yksi perinteisimmistä suomalaisista humanistisista julkaisuista. Lisäksi seuralla on tieteellinen monografiasarja Mémoires de la Société Néophilologique, jossa oli ilmestynyt vuonna 2012 noin 85 nidettä, viime vuosina lähinnä konferenssijulkaisuja ja Helsingin yliopiston englannin kielen laitoksen historiallisen kielentutkimuksen alan väitöskirjoja.


title: Uusfilologinen yhdistys

text: Uusfilologisen yhdistyksen jäsenmäärä on noin 240 ja sen puheenjohtaja on Tampereen Yliopiston englannin kielen professori Päivi Pahta.


title: Neuphilologische Mitteilungen

text: Neuphilologische Mitteilungen on Helsingissä neljä kertaa vuodessa ilmestyvä tieteellinen vertaisarviointia käyttävä aikakauskirja. Siinä julkaistaan lähinnä saksaan, englantiin ja romaanisiin kieliin liittyviä kielitieteellisiä tutkimuksia.


title: Neuphilologische Mitteilungen

text: Neuphilologische Mitteilungenia julkaisee Uusfilologinen yhdistys. Aikakauskirja on perustettu vuonna 1899.


title: Tieteiden talo

text: Tieteiden talo on Helsingin Kruununhaassa Kirkkokadulla sijaitseva Lisa Hagmanin Yksityisluokkien entinen koulurakennus. Rakennus valmistui 1925, mutta Hagmanin koulu meni konkurssiin 1933, ja sen seuraajaksi perustettiin Helsingin V yhteiskoulu, joka myöhemmin muutti omaan rakennukseen. Viimeisenä kouluna rakennuksessa toimi Helsingin tyttölukio, jonka aikana ja jälkeen siinä oli pitkään myös yliopiston luentosaleja. 1990-luvulla se remontoitiin tieteellisten seurojen kokoustiloiksi. Aikaisemmin monet tieteelliset seurat olivat kokoontuneet Säätytalossa, joka kuitenkin muutettiin Valtioneuvoston edustustilaksi.


title: Tieteiden talo

text: Tieteiden taloa hallinnoi Tieteellisten seurain valtuuskunta. Arkkitehti Elsa Arokallion 1920-luvulla suunnittelemassa talossa sijaitsee myös Tiedekahvila.


title: Merenvaha

text: Merenvaha eli sepioliitti (MgSiO(OH) · 6HO) on koristekivenä käytettävä kivilaji, joka on syntynyt serpentiinin rapautumistuotteena. Merenvaha on vesipitoista magnesiumsilikaattia, erittäin huokoista kiveä, joka on väriltään valkoista, kellertävää, harmaata tai punertavaa. Merenvahan Mohsin kovuus on 2–2,5, ominaispaino 2 ja valon taitekerroin n = 1,53. Merenvahalla on voimakas rasvakiilto, jota voidaan korostaa rasvalla kyllästämällä.


title: Merenvaha

text:
Tavallisimmin merenvahaa käytetään valmistettaessa tupakkapiipunkoppia ja -imukkeita, jotka polton seurauksena muuttuvat vähitellen keltaisiksi.
Merenvahaa on löydetty muun muassa Turkin Anatoliasta, Kreikasta, Espanjasta ja Norjasta.


title: MOO

text: MOO (MUD, Object Oriented) on MUD-lajityyppi, joka käyttää oliopohjaisia ratkaisuja objektitietokantansa hallintaan. MOO:n käyttäjät, tai pelaajat, voivat laajentaa ja muuttaa palvelinohjelman toimintaa hyvin joustavasti. Tätä varten on erillinen MOO-ohjelmointikieli. MOO on perinteisistä MUD-tyypeistä ehkä se, joka on herättänyt eniten vakavaa kiinnostusta myös akateemisessa maailmassa, tutkimuksen piirissä.


title: MOO

text: Ensimmäisen MOO:n kehitti Stephen White vuonna 1990. Hänen työtään on jatkanut muun muassa Pavel Curtis, jonka kehittämä LambdaMOO-palvelin edustaa nykyään virallisesti MOO-ohjelmistoa.


title: The Best of Johnny Cash

text: The Best Of Johnny Cash on Valittujen Palojen vuonna 1973 julkaisema kuuden LP-levyn/C-kasetin kokoelma. Jokaisella levyllä on sisällöllinen teema.


title: The Best of Johnny Cash

text: "Side One""Side Two""Side One""Side Two""Side One""Side Two""Side One""Side Two""Side One""Side Two""Side One""Side Two"


title: Kotikielen Seura

text: Kotikielen Seura on Helsingissä toimiva tieteellinen yhdistys, joka on perustettu vuonna 1876. Seura pyrkii edistämään suomen kielen tutkimusta, tuntemusta ja käyttöä. Se julkaisee neljästi vuodessa tieteellistä aikakauslehteä "Virittäjää" sekä myöntää apurahoja ja palkintoja.


title: Kotikielen Seura

text: "Virittäjä" esittelee suomen kielen ja sen opetuksen tutkimusta. Lehti julkaisee artikkelien lisäksi myös alaa koskevia esseitä, katsauksia, havaintoja ja kirja-arvosteluja sekä keskustelupuheenvuoroja. Virittäjä on perustettu vuonna 1897.


title: Kotikielen Seura

text: Seura kokoontuu viisi kertaa vuodessa Tieteiden talossa. Sillä on noin 700 jäsentä. Kunniajäseniä ovat Eero Kiviniemi, Heikki Paunonen ja Kaisu Juusela. Seuran esimies on dosentti Marja-Leena Sorjonen.


title: Kotikielen Seura

text: Sääntöjen mukaan yhdistyksen tarkoituksena on kerätä ja selvitellä kaikkea, mikä voi edistää suomen kielen tuntemista ja käyttöä, ja siten myös virittää ja pitää vireillä suomen kielen tutkimisen harrastusta yliopistonuorisossa.


title: Kotikielen Seura

text: Tarkoituksensa toteuttamiseksi seura järjestää kokouksia, joissa pidetään esitelmiä sekä keskustellaan seuran työalaan kuuluvista kysymyksistä, julkaisee aikakauslehteään ja harjoittaa tarvittaessa muutakin julkaisutoimintaa sekä edistää, sikäli kuin rahavarat sallivat, suomen kielen ja sen sukukielten ainesten tallentamista ja tutkimista. Lisäksi seura selvittelee suomen kielen käyttöä koskevia kysymyksiä.


title: Kotikielen Seura

text: Seuran vuosijäseneksi pääsee nykyinen tai entinen ylioppilas tai yliopiston opiskelija, joka suorittaa jäsenmaksun.


title: Virittäjä

text: Virittäjä on Helsingissä neljä kertaa vuodessa ilmestyvä suomenkielinen tieteellinen aikakausjulkaisu, joka noudattaa referee-menettelyä. Se on johtava suomen kieltä koskevan tutkimuksen julkaisukanava. Referoitujen artikkelien lisäksi Virittäjä julkaisee myös katsauksia, esseitä ja kirja-arvosteluja. Vuosikerrassa on noin 650 sivua.


title: Virittäjä

text: Virittäjää on vuodesta 1897 julkaissut Kotikielen seura. Lehden nykyinen päätoimittaja on Anne Mäntynen.


title: Formula 1 -kausi 1966

text: Formula 1 -kausi 1966 oli 17. Formula 1 -kausi. Se alkoi 22. toukokuuta ja päättyi 23. lokakuuta 1966 yhdeksän kilpailun jälkeen. Kuljettajien mestaruuden voitti Jack Brabham, ja valmistajien mestaruuden Brabham.


title: Geneve (kantoni)

text: Geneven kantoni, virallisesti , on yksi Sveitsin 26 kantonista. Geneven kantoni, erityisesti Geneven kaupunki ja sen lähikunnat, on tunnettu monien kansainvälisten järjestöjen päämajoista. Kantoni on Sveitsin kantoneista pinta-alaltaan kuudenneksi pienin ja väestömäärältään kuudenneksi suurin.


title: Geneve (kantoni)

text: Geneve oli kalvinistisen uskonpuhdistuksen keskus, ja alue on perinteisesti ollut protestanttista seutua. 1950-luvulta katolisten määrä on kasvanut ja nykyisin he ovat kantonissa suurin uskonnollinen ryhmä.


title: Geneve (kantoni)

text: Geneve oli Sveitsin valtioliiton liittolainen vuodesta 1584. Helvetian tasavallan aikana (1798–1803) ja sen jälkeen aina vuoteen 1815, Geneve ei kuulunut Sveitsiin vaan Ranskaan. Kantoni liittyi Sveitsiin 1815.


title: Geneve (kantoni)

text: Geneven kantoni on maan läntisin kantoni, joka sijaitsee Genevejärven länsipään ympärillä ja sen laskujoen, Rhônen sekä Rhônen sivujoen Arven varrella. Ranskan ympäröi kantonia kaikilla muilla suunnilla paitsi pohjoisessa, jossa se rajoittuu Vaud’n kantoniin.


title: Geneve (kantoni)

text: Kantonin hallitus, "Conseil d'Etat" (), on seitsenjäseninen. Parlamentissa, ranskaksi "Grand Conseilissa" (), on sata jäsentä.


title: Geneve (kantoni)

text: Kantoni koostuu 45 kunnasta (1.1.2017). Kantonin kaupungit eli yli 10 000 asukkaan kunnat ovat:


title: Geneve (kantoni)

text: Kantoni on ranskankielinen: 81 prosenttia asukkaista käyttää ranskaa pääkielenään (vuonna 2016). Kantonin suurin uskontokunta on katoliset, joita oli 33 prosenttia asukkaista vuonna 2014.


title: Geneve (kantoni)

text: Joulukuussa 2017 kantonin 495 084 vakinaisesta asukkaasta noin 40 prosenttia oli ulkomaalaisia. Osuus on maan suurin.


title: Geneve (kantoni)

text: Kantonin työpaikoista 86 prosenttia oli vuonna 2015 palvelusektorilla. Teollisuudessa on 14 prosenttia ja alkutuotannossa (maataloudessa) noin 0,5 prosenttia työpaikoista.


title: Geneve (kantoni)

text: Matkailu on merkittävä elinkeino: matkailijoiden yöpymisten määrä hotelleissa ja muissa matkailuyrityksissä oli vuonna 2016 noin 2,9 miljoonaa.


title: Geneve (kantoni)

text: Geneve on lounaisen Sveitsin liikenteen solmupiste. Geneven kansainvälinen lentoasema palvelee koko lounaista Sveitsiä sekä lähialueita Ranskan puolella.


title: Geneve (kantoni)

text: Sveitsin moottoritie A1 alkaa Sveitsin ja Ranskan rajalta ja kulkee Genevenjärven pohjoisrantaa kantonin halki Vaud’hon. Moottoritie A1 jatkuu Ranskassa moottoritienä A41 etelään. Ranskan moottoritie A40 kulkee kantonin etelärajalla.


title: Geneve (kantoni)

text: Lounaisen Sveitsin päärata alkaa Genevestä kulkien kantonin halki Lausanneen ja haarautuen edelleen Brigiin, Berniin ja Yverdon-les-Bainsiin. Lisäksi Geneve on Ranskan valtiollisen rautatieyhtiön SNCF:n rataverkon asema ja TGV-junaliikenteen pääasemia.


title: Geneve (kantoni)

text: Genevenjärvellä on ympäri vuoden reittilaivaliikennettä.


title: Katu

text: Katu on kaupungissa tai muussa taajamassa yleensä rakennusten välissä kulkeva, asemakaavan mukaisesti rakennettu tie. Katu voi kulkea myös puiston tai torin poikki tai sellaisen reunaa pitkin, mutta useimmat kadut rajoittuvat molemmilta puoliltaan suoraan rakennustontteihin, ja usein rakennuksista on ulko-ovi suoraan kadulle. Kadulla on yleensä keskellä ajorata ja sen molemmilla puolilla hieman korkeammalla reunakiveyksellä erotetut jalkakäytävät. Toisinaan ajoradan ja jalkakäytävän välissä on lisäksi erityinen pyörätie. Poikkeuksena ovat kävelykadut ja pihakadut, joilla ajoneuvoliikenne on kielletty tai rajoitettu eikä katua ole leveyssuunnassa jaettu jalkakäytäviksi ja ajoradaksi.


title: Katu

text: Kaduille vahvistetaan asemakaavassa myös nimet. Kadun nimeä käytetään osoitenumeron ohella sen varrella olevien kiinteistöjen osoitteena.


title: Katu

text: Vanhoissa kaupungeissa kadut ovat usein kapeita ja mutkikkaita. Varsinkin 1700- ja 1800-luvulla rakennettiin monissa kaupungeissa kadut pitkiksi ja suoriksi siten, että ne leikkaavat toisensa kohtisuorasti. Tällaista kaavoitustapaa sanotaan ruutukaavaksi.


title: Katu

text: Liikenteelliseltä merkitykseltään kadut jaetaan pääkatuihin, kadun varrella olevien kiinteistöjen liikennettä palveleviin tonttikatuihin sekä kokoojakatuihin, jotka yhdistävät tonttikadut pääkatuihin. Vanhoissa kaupunginosissa nämä ryhmät eivät useinkaan ole kovin selvästi toisistaan erotettavissa.


title: Katu

text: Nykyisin useimmat kadut on päällystetty asfaltilla. Vanhoissa kaupungeissa monet kadut on kuitenkin edelleen päällystetty suorakulmaisiksi hakatuilla nupukivillä, toisinaan myös pyöreillä mukulakivillä. Myös suurempia kivi- tai betonilaattoja käytetään toisinaan varsinkin jalkakäytävien päällysteenä. Pientaloalueiden kadut saattavat olla päällystämättömiä tai päällystettyjä pikisoralla. Leveät kadut ovat usein puistokatuja, joiden varrelle on istutettu puita kadun suuntaisesti kulkeviin riveihin.


title: Katu

text: Katujen alla kulkevat kaupungeissa yleensä vesijohdot, viemärit ja kaukolämpöputket sekä sähkö- ja puhelinkaapelit.


title: Katu

text: Katujen rakentaminen ja kunnossapito kuuluvat kunnalle. Jalkakäytävien talvikunnossapidosta ovat Suomen lain mukaan kuitenkin vastuussa kadun varrella olevien kiinteistöjen omistajat.


title: Serge Dassault

text: Serge Dassault (4. huhtikuuta 1925 Pariisi – 28. toukokuuta 2018 Pariisi) oli ranskalainen lehtikustantaja ja oikeistopoliitikko (UMP). Hän syntyi lentokonetehtailija Marcel Dassault’n poikana 1925. Hän peri isältään Dassault’n lentokonetehtaan, mutta toimi pääasiassa lehtikustantajana.


title: Serge Dassault

text: Dassault omisti 80 prosenttia pariisilaisen Socpresse-yrityksen osakkeista ja nosti Lagardère-mediayhtiöt (joilla on myös merkittävää sotateollisuusomistusta) markkinajohtajaksi Ranskassa. Yhtiö hallitsee 70:ää sanomalehteä, joista merkittävimpiä ovat konservatiivinen Le Figaro, maakuntalehdet Le Progrès (Lyon) ja La Voix du Nord (Lille) ja näiden lisäksi Le Soir (Belgia). Lisäksi yhtiö omistaa useita ranskalaisia naistenlehtiä ja TV-lehtiä ja L’Express-iltapäivälehden.


title: Serge Dassault

text: Dassault toimi aiemmin Pariisin eteläisen esikaupungin Corbeil-Essonnesin pormestarina. Vuonna 2004 hän pääsi Ranskan senaattiin konservatiivisen Union pour un Mouvement Populaire -puolueen listalta.


title: Sebastian Vettel

text: Sebastian Vettel (s. 3. heinäkuuta 1987 Heppenheim, Hessen, Saksa) on saksalainen rata-autoilija ja Formula 1 -sarjan nelinkertainen maailmanmestari.


title: Sebastian Vettel

text: BMW Sauberilla F1-uransa aloittanut Vettel voitti uransa ensimmäisen kilpailun Toro Rosso -tallissa Italian GP:ssä . Kaudeksi Vettel siirtyi Red Bull -talliin ja sijoittui MM-sarjassa toiseksi. Kauden päätteeksi tallipäälliköt äänestivät Vettelin parhaaksi kuljettajaksi Autosport-lehden äänestyksessä. Kaudella hän ajoi kymmenen paalupaikkaa ja voitti sarjan maailmanmestaruuden, jonka hän varmisti kauden viimeisessä kilpailussa pahimpien kilpailijoiden tehtyä virheitä kilpailutaktiikoissaan. Kaudella Vettel oli ylivoimainen ja varmisti mestaruutensa jo neljä kilpailua ennen kauden päättymistä. Kaudella Vettel voitti uransa kolmannen maailmanmestaruuden kolmella pisteellä ennen Fernando Alonsoa. Kaudella Vettel varmisti jo neljännen peräkkäisen maailmanmestaruutensa kolme kilpailua ennen kauden päätöstä, kun hän voitti Intian GP:n. Neljään peräkkäiseen mestaruuteen ovat hänen lisäkseen yltäneet vain Juan Manuel Fangio ja Michael Schumacher.


title: Sebastian Vettel

text: Kaudella Japanin kilpailussa Red Bull ilmoitti, että Vettel jättää tallin kauden päätteeksi. Kaudesta Vettel on ajanut Ferrari-tallissa. Hänellä on kauteen 2020 saakka voimassa oleva sopimus tallin kanssa.


title: Sebastian Vettel

text: Vettel pitää hallussaan useita Formula 1 -sarjan ennätyksiä. Hän on muun muassa nuorin paalupaikalle ajanut kuljettaja ja maailmanmestari.


title: Sebastian Vettel

text: Vettelin kuntovalmentajina ovat toimineet suomalaiset Tommi Pärmäkoski (2008–2011), Heikki Huovinen (2012–2013) ja Antti Kontsas (2014–).


title: Sebastian Vettel

text: Vettel aloitti kartingin vuonna 1995 ja voitti vuonna 2004 Saksan BMW -sarjan mestaruuden 18 voitolla 20 kilpailusta. Vuonna 2005 hän ajoi Formula kolmosten Eurosarjaa, jossa hän sijoittui viidenneksi saavuttamatta voittoja. Sittemmin hän testasi Williamsin F1-autoa. Vuonna 2006 Vettel oli Eurosarjan toinen häviten sarjan mestaruuden Paul di Restalle.


title: Sebastian Vettel

text: Sebastian aloitti Formula 1 -uransa BMW Sauberin testi- ja varakuljettajana vuonna 2006, tallin edellisen varakuljettajan Robert Kubican noustua kilpakuljettajaksi. Hän ajoi BMW Sauberilla testikuljettajan roolissa ensimmäisen kerran kauden Turkin GP:n aikana, jolloin hänestä tuli siihen asti nuorin GP-viikonloppuun osallistunut kuljettaja 19 vuoden ja 53 päivän iässä. Vettel ajoi 2. harjoitusten parhaan kierrosajan Turkissa. Kaudella Vettel teki debyyttinsä virallisena kilpakuljettajana debytoidessaan Yhdysvaltain GP:ssä samalla korvaten edellisessä kilpailussa ulosajossa loukkaantuneen Robert Kubican. Hän sijoittui uransa ensimmäisessä kilpailussaan kahdeksanneksi ja sai heti yhden MM-pisteen, mikä teki hänestä kaikkien aikojen nuorimman pisteille ajaneen kuljettajan. Edellinen ennätys oli Jenson Buttonin hallussa. Vuoden 2014 Australian GP:ssä Vettelin ennätyksen rikkoi Daniil Kvjat. Kilpailun jälkeen Vettel palasi BMW Sauberilla testi- ja varakuljettajaksi.


title: Sebastian Vettel

text: Kaudella 2007 Vettel korvasi Scott Speedin Toro Rossolla Unkarin Grand Prix’sta lähtien, Speedin saatua potkut tallista. Vettel onnistui ajamaan hyviä tuloksia autolla ja johti ensimmäistä kertaa urallaan kilpailua Japanin GP:ssä ollen kaikkien aikojen nuorin F1-kilpailua johtanut kuljettaja. Vettel keskeytti kilpailun kolmannelta sijalta osuttuaan Mark Webberin perään ajettaessa turva-auton takana. Kauden toiseksi viimeisessä kilpailussa Kiinassa hän kuitenkin yllätti kaikki ajamalla sateisessa kilpailussa neljänneksi, lähdettyään kilpailuun 17. sijalta, mikä oli vielä silloin sekä Vettelin F1-uran että Toro Rosson historian paras sijoitus.


title: Sebastian Vettel

text: Vettel ajoi Toro Rossoa myös kaudella 2008. Hänen alkukauttaan vaivasivat keskeytykset, mutta sen jälkeen hän kykeni ajamaan pisteille tasaisesti. Sateisessa Italian GP:ssä Toro Rosso ja Vettel onnistuivat aika-ajoissa hyvin, kun Vettel ajoi paalupaikalle ja hänen tallikaverinsa Sébastien Bourdais ajoi neljänteen ruutuun. Kyseessä oli Toro Rosson historian ensimmäinen paalupaikka. Itse kilpailussa Vettel ajoi kärjessä koko kilpailun ajan ja voitti osakilpailun. Vettel otti itselleen ja tallilleen ensimmäisen voiton siihen astisen Formula 1 -historian nuorimpana kuljettajana.


title: Sebastian Vettel

text: Kaudeksi Vettel nousi David Coulthardin paikalle Red Bull -talliin. Australian avauskilpailussa Vettel jäi pisteittä, samoin kuin Malesian GP:ssä. Kauden kolmannessa kilpailussa, sateisessa Kiinan GP:ssä, Vettel ajoi uransa toiseen voittoon. Hänen tallikaverinsa Mark Webber varmisti Red Bullille tallin kaksoisvoiton.


title: Sebastian Vettel

text: Bahrainissa Vettel ajoi toiseksi ja Espanjassa hän sijoittui neljänneksi. Monacon GP:ssä hän kolaroi kaiteeseen ja keskeytti. Turkin GP:ssä Vettel oli jälleen palkintopallilla sijoittuen kolmanneksi.


title: Sebastian Vettel

text: Britanniassa Vettel ajoi kauden toiseen voittoonsa ja supisti piste-eroa MM-sarjan kärkimieheen Jenson Buttoniin. Hänen voittonsa Britanniassa oli hänen koko uransa kolmas ja ensimmäinen kuivankelinkilpailun voitto. Kotikilpailussaan Saksassa Vettel ajoi toiseksi, häviten tallikaverilleen Mark Webberille. Unkarin GP:ssä Vettel joutui keskeyttämään ja häntä tasaisemmin ajanut tallikaveri Mark Webber nousi Vettelin edelle toiseksi kuljettajien MM-taulukossa. Vettel kuitenkin nousi Mark Webberin edelle kuljettajien MM-taulukossa Unkarin keskeytyksen jälkeen. Red Bull oli yksi kauden nopeimpia autoja loppukaudesta yhdessä McLarenin kanssa ja Vettel taisteli jopa maailmanmestaruudesta kaudella 2009. Japanin voitto valoi uskoa Vettelin loppukiriin, kun kaksi osakilpailua oli jäljellä ja 16 pisteen takaa-ajoasema MM-sarjaa johtavaan Jenson Buttoniin nähden. Brasiliassa Vettel menetti otteensa maailmanmestaruuteen jo aika-ajossa, kun olosuhteet olivat todella karmeat. Jos Vettel olisi sijoittunut Brasiliassa toiseksi Jenson Buttonin epäonnistuttua, hän olisi siirtänyt kauden ratkaisun Abu Dhabiin. Näin ei kuitenkaan käynyt: Vettel oli maalissa neljäs ja Button viides, joka riitti varmistamaan Buttonille maailmanmestaruuden, kun yksi kilpailu oli ajamatta. Pientä lohtua Sebastian Vettelin kauteen toi päätöskilpailun voitto Abu Dhabissa ja kuljettajien MM-sarjan hopea.


title: Sebastian Vettel

text: Kaudelle Vettel lähti yhtenä ennakkosuosikeista. Hän aloittikin kauden vahvasti Bahrainin GP:ssä ottamalla paalupaikan, mutta Red Bullin auton teknisten vikojen takia hän jäi kilpailun lopputuloksissa neljänneksi. Myös kauden toisessa kilpailussa Australiassa hän ajoi paalupaikan uudella rataennätyksellä, mutta auton mutterin kiinnityksen aiheuttama ulosajo vei tällä kertaa mahdollisuudet voittoon. Malesiassa Vettel ei yltänyt paalupaikkaan, mutta ajoi kilpailussa sitäkin paremmin, startissa kärkeen ja ylivoimainen voitto sekä paikka jaetulla kakkossijalla MM-taulukossa.


title: Sebastian Vettel

text: Seuraavan kerran Vettel ajoi voittoon Euroopan GP:ssä. Turkin kilpailussa Vettel kolaroi Mark Webberin kanssa ja joutui keskeyttämään. Vettel syytti kolarin jälkeen Webberiä tilanteesta. Belgiassa Vettel kolaroi Jenson Buttonin kanssa ja putosi sijalle 15. Japanin kilpailussa Vettel ajoi ylivoimaiseen voittoon. Korean GP:n Vettel joutui keskeyttämään moottoririkkoon johtoasemasta 10 kierrosta ennen loppua. Brasilian GP:ssä Vettel ajoi jälleen voittoon. Abu Dhabin osakilpailussa Vettel otti toisen peräkkäisen voiton ja varmisti uransa ensimmäisen maailmanmestaruuden Fernando Alonson jäätyä hitaampien autojen taakse jumiin kilpailun alusta lähtien. Vettelistä tuli siten koko F1-historian nuorin maailmanmestari neljän pisteen erolla MM-sarjassa toiseksi tulleeseen Alonsoon nähden.


title: Sebastian Vettel

text: Kausi 2011 oli täydellistä Red Bullin ja Sebastian Vettelin hallintaa. Vettel aloitti kauden vahvasti ajamalla paalupaikalta voittoon sekä Australian GP:ssä että Malesian GP:ssä. Vettel lähti paalulta myös Kiinan GP:een, mutta sijoittui kilpailussa toiseksi McLarenin Lewis Hamiltonin viedessä voiton. Turkin GP:ssä Vettel ajoi jälleen paalulta voittoon. Espanjan GP:ssä Vettelin viiden kilpailun mittainen paalupaikkaputki loppui, kun tallikaveri Mark Webber ajoi paalulle. Vettel lähti kilpailuun toisesta ruudusta ja voitti jälleen. Monacon GP:n hän voitti paalulta. Sateisessa Kanadan GP:ssä Vettel lähti paalupaikalta ja johti kilpailua, kunnes ajovirhe viimeisellä kierroksella pudotti saksalaisen toiseksi ja McLarenin Jenson Button kykeni katkaisemaan Vettelin kolmen perättäisen kilpailun voittoputken. Euroopan GP:ssä Vettel ajoi jälleen voittoon ja teki samalla hattutempun, eli otti samasta kilpailusta paalupaikan, nopeimman kierroksen ja voiton. Britannian GP:ssä Vettel lähti kakkosruudusta ja nousi lähdössä tallikaverinsa Webberin ohi kilpailun kärkeen. Varikkopysähdyksillä sattunut ongelma pudotti Vettelin toiseksi Ferrarin Fernando Alonson voittaessa kilpailun.


title: Sebastian Vettel

text: Saksan GP:ssä Vettel sijoittui aika-ajoissa ensimmäistä kertaa kauden aikana eturivin ulkopuolelta ja lähti kilpailuun kolmannesta lähtöruudusta. Vettel sijoittui neljänneksi, jääden ensimmäistä kertaa kauden aikana palkintokorokkeen ulkopuolelle. Unkarin GP:ssä Vettel ajoi jälleen paalulle, mutta sijoittui kilpailussa toiseksi. Belgian GP:ssä Vettel voitti jälleen kilpailun paalulta. Hän toisti tämän myös seuraavissa kilpailuissa Italiassa ja Singaporessa.


title: Sebastian Vettel

text: Singaporen GP:n jälkeen Vettel oli yhden pisteen päässä toisen maailmanmestaruutensa varmistamisesta. Vettel lähti Japanin GP:een paalulta ja varmisti maailmanmestaruutensa sijoittumalla kolmanneksi. Hänestä tuli samalla kaikkien aikojen nuorin tuplamaailmanmestari. Korean GP:n aika-ajoissa Lewis Hamilton rikkoi Red Bullin 16 kilpailun mittaisen paalupaikkaputken, mutta kilpailussa Vettel ohitti Hamiltonin heti ensimmäisellä kierroksella ja voitti. Intian GP:ssä Vettel ajoi ensimmäisen grand slaminsa, eli ajoi paalupaikalle, voitti kilpailun, johti jokaisen kierroksen ajan ja ajoi nopeimman kierroksen. Hän rikkoi tällä saavutuksella Ayrton Sennan ennätyksen kaikkien aikojen nuorimpana grand slamin tehneenä kuljettajana. Abu Dhabin GP:ssä Vettel otti 14 paalupaikkansa siirtyen Nigel Mansellin rinnalle yhden kauden paalupaikkaennätyksissä. Kilpailu häneltä kuitenkin päättyi rengasrikkoon jo ensimmäisellä kierroksella ja Vettel keskeytti ensimmäisen kerran sitten Korean GP:n 2010 ja jäi myös ensimmäistä kertaa ilman pisteitä kauden aikana.


title: Sebastian Vettel

text: Brasilian GP:ssä Vettel ajoi 15:n kerran paalupaikalle ja rikkoi Nigel Mansellin yhden kauden paalupaikkaennätyksen. Kilpailussa hän kärsi vaihdelaatikko-ongelmasta, mutta ajoi maaliin toiseksi tallikaverinsa Mark Webberin ottaessa kauden ainoan voittonsa. Vettel keräsi kauden aikana 392 pistettä, mikä oli kaikkien aikojen piste-ennätys. Vanhalla pistejärjestelmällä Vettel olisi saavuttanut 161 pistettä, mikä olisi myös ollut ennätys.


title: Sebastian Vettel

text: Kaudella Vettel lähti jälleen ennakkosuosikkina uuteen kauteen, mutta tämä kausi oli huomattavasti edellistä kautta tasaisempi. Vettel jäi kauden avanneessa Australian GP:n aika-ajoissa kuudenteen lähtöruutuun. Kilpailussa Vettel nousi lähdössä neljänneksi ja ajoi lopulta kilpailussa toiseksi häviten kilpailun voittaneelle Jenson Buttonille. Malesian GP:ssä Vettel jäi viidenteen lähtöruutuun. Hän oli ajamassa sateen värittämässä kilpailussa neljänneksi, kunnes osui Narain Karthikeyanin HRT-autoon ja menetti takarenkaansa. Vettel oli maalissa lopulta yhdestoista ja haukkui Karthikeyania idiootiksi. Kiinan GP:ssä Vettel jäi lähtöruutuun 11 ja jäi samalla ensimmäistä kertaa viimeisen osion ulkopuolelle sitten Brasilian GP:n 2009. Kilpailussa hän oli lopulta viides. Bahrainin GP:ssä Vettel nappasi kauden ensimmäisen paalupaikan. Kilpailussa hän joutui taistelemaan voitosta Kimi Räikkösen kanssa, mutta ajoi lopulta voittoon. Vettel nousi voittonsa myötä MM-sarjan kärkeen. Seuraavassa kilpailussa Espanjassa Vettel sijoittui kuudenneksi saatuaan rangaistuksen DRS:n avaamisesta keltaisten lippujen alueella. Kanadan GP:ssä Vettel ajoi kauden toisen paalupaikkansa. Kilpailussa Vettel jäi kuitenkin neljänneksi. Euroopan GP:ssä Vettel valtasi kauden kolmannen paalupaikkansa. Se oli hänen uransa 33:s paalupaikka, joka nosti hänet Alain Prostin ja Jim Clarkin rinnalle kolmanneksi kaikkien aikojen paalupaikkatilastossa. Kilpailussa Vettel oli matkalla ylivoimaiseen voittoon, kunnes turva-auton jälkeen Vettelin auto hyytyi ja hän joutui keskeyttämään kärkipaikalta. Italian GP:ssä hän sai jälleen rangaistuksen ahdistettuaan Ferrarin Fernando Alonson ulos radalta. Vettel itse sanoi jättäneensä Alonsolle tarpeeksi tilaa.


title: Sebastian Vettel

text: Singaporen GP:ssä Vettel onnistui monen voitottoman kilpailun jälkeen ajamaan voittoon. Japanin GP:ssä Vettel ajoi paalulta voittoon ja nousi neljän pisteen päähän Fernando Alonsosta. Korean GP:ssä Vettel otti helpon voiton jo kolmannen kerran peräkkäin ja siirtyi pistetilaston kärkeen Alonson oltua kilpailussa kolmas. Piste-ero Vettelin hyväksi oli Korean jälkeen 215–209. Intian GP:ssä Vettel ajoi jälleen paalulta voittoon. Ensimmäistä kertaa urallaan hän kykeni voittamaan saman kauden aikana neljä perättäistä osakilpailua. Edellisen kerran vähintään samaan pystyi Jenson Button kaudella . Abu Dhabin GP:ssä Vettel ajoi kolmanteen lähtöruutuun, mutta hänen suorituksensa hylättiin, koska hän joutui jättämään autonsa radan varteen polttoaineen vähyyden vuoksi. Vettel teki kovan nousun ruudusta 24 ja sijoittui kolmanneksi. Yhdysvaltain GP:ssä Vettel ajoi uransa 100:n osakilpailun. Hän lähti kilpailuun paalupaikalta, mutta joutui antautumaan kilpailussa Lewis Hamiltonille ja jäi toiseksi.


title: Sebastian Vettel

text: Kauden päättäneessä Brasilian GP:ssä Vettel sijoittui kuudenneksi ja voitti maailmanmestaruuden kolmannen kerran urallaan. Hänen lähin kilpakumppaninsa, Fernando Alonso, sijoittui kilpailussa toiseksi ja jäi Vettelistä kolmen pisteen päähän. Kilpailun jälkeen Alonson talli Ferrari jätti FIA:lle selvityspyynnön kilpailun neljännellä kierroksella tapahtuneesta ohituksesta, jossa Vettel heidän mielestään ohitti Toro Rosso -kuljettaja Jean-Éric Vergnen keltaisten lippujen alueella. Ohituksesta keltaisten lippujen aikana rangaistaan 20 sekunnin aikasakolla, joka olisi pudottanut Vettelin lopputuloksissa kahdeksanneksi ja riittänyt nostamaan Alonson maailmanmestariksi yhdellä pisteellä. FIA:n mukaan Vettel ei kuitenkaan rikkonut sääntöjä ohituksessa ja sai pitää mestaruutensa. Ratavirkailija oli heiluttanut vihreää lippua juuri ennen ohitusta.


title: Sebastian Vettel

text: Kauden avauskilpailussa Australiassa Vettel valtasi paalupaikan tallikaverin Mark Webberin lähtiessä toisesta ruudusta. Vettel piti paikkansa kärjessä, mutta myöhemmin hän putosi Lotuksen Kimi Räikkösen ja Ferrarin Fernando Alonson taakse jääden kilpailun kolmanneksi. Malesian kilpailuun hän lähti jälleen paalupaikalta, mutta jäi kilpailun edetessä Webberin taakse. Webberiä ja Vetteliä käskettiin kilpailun edetessä säästelemään moottoreitaan, mutta Vettel jatkoi kilpailemista ja ohitti Webberin, nousten kilpailun voittoon. Kilpailun jälkeen Vettel pyysi ohitustaan anteeksi. Kiinan GP:ssä hän nousi yhdeksännestä lähtöruudusta neljänneksi, saavuttaen kilpailun nopeimman kierroksen.


title: Sebastian Vettel

text: Bahrainin GP:ssä Vettel ajoi kauden toiseen voittoonsa ottaen samassa kilpailussa jälleen kilpailun nopeimman kierroksen. Espanjan GP:ssä Vettel lähti kolmannesta ruudusta, mutta jäi kilpailun neljänneksi. Monacon GP:ssä Vettel lähti kolmannesta ruudusta. Kilpailussa hän ohitti varikkopysähdyksien aikana Mercedeksen Lewis Hamiltonin ja ajoi maaliin toisena. Kanadan GP:ssä Vettel ajoi paalulta helppoon voittoon kasvattaen samalla MM-johdon 36 pisteeseen toisena olevaan Fernando Alonsoon nähden. Britannian GP:ssä Vettel lähti kolmannesta ruudusta ja nousi kilpailun aikana kärkipaikalle, kunnes Vettelin autoon iski vaihdelaatikkovika ja hän joutui keskeyttämään kilpailun. Saksan GP:ssä Vettel ajoi 30. voittonsa urallaan. Voitto oli Vettelille ensimmäinen F1-osakilpailuvoitto hänen kotimaassaan Saksassa. Unkarin GP:ssä Vettel lähti toisesta lähtöruudusta, mutta jäi kilpailussa kolmanneksi.


title: Sebastian Vettel

text: Vettel voitti Belgian GP:n ohitettuaan heti lähdössä paalupaikalta lähteneen Lewis Hamiltonin. Vettel hallitsi myös Italian osakilpailua, ajaen paalupaikalta voittoon. Kilpailun jälkeisessä palkintojenjaossa Ferrari-fanit buuasivat Vettelille. Vaikka tätä ei pidetty Italiassa ennen kuulumattomana, buuaaminen sai paljon huomiota kansainvälisessä lehdistössä.Vettel voitti Singaporen GP:n lähdettyään paalupaikalta. Korean GP:ssä Vettel otti neljännen peräkkäisen voittonsa lähdettyään jälleen paalupaikalta. Japanin GP:ssä Vettel ajoi viidennen perättäisen voittonsa lähdettyään toisesta lähtöruudusta. Intiassa 2 viikkoa myöhemmin häi ajoi jälleen voittoon paalupaikalta varmistaen samalla neljännen peräkkäisen maailmanmestaruutensa. Vettel ajoi lopulta voittoon kaikissa kauden lopuissa osakilpailuissa sivuten samalla Alberto Ascarin yhdeksän peräkkäisen voiton ennätystä ja Schumacherin 13 voiton ennätystä kaudessa. Vettel myös rikkoi viidellä pisteellä oman ennätyksensä kaudella ajetuista pisteistä ajamalla 397 pistettä kauden aikana.


title: Sebastian Vettel

text: Kaudella 2014 palattiin pysyviin kilpailunumeroihin, joita kuljettajat tulevat käyttämään koko F1-uransa. Vettelin valitsema pysyvä numero on 5, mutta koska hän oli hallitseva maailmanmestari, hän ajoi kauden numerolla 1.


title: Sebastian Vettel

text: Kauden avauskilpailuun Australian GP:ssä Vettel lähti matkaan 12. sijalta kärsittyään koko viikonlopun moottoriongelmista. Kilpailussa Vettel keskeytti jo 4. kierroksella moottoriongelman vuoksi. Malesian GP:ssä Vettel starttasi toisesta lähtöruudusta, mutta kilpailussa hän joutui taipumaan nopeimmille Mercedeksen kuskeille ja ajoi kilpailussa kolmanneksi. Bahrainin GP:ssä Vettel epäonnistui aika-ajoissa ja lähti 11. lähtöruudusta, mutta nousi kilpailun aikana MM-pisteille ja ajoi kuudenneksi. Kiinan GP:ssä Vettel lähti kolmannesta lähtöruudusta, mutta jäi kilpailuissa lopulta viidenneksi.


title: Sebastian Vettel

text: Espanjan GP:n aika-ajoissa Vettelin auto hyytyi radan varteen, jonka vuoksi hän joutui starttaamaan kymmenennestä lähtöruudusta. Kilpailussa hän ajoi maaliin lopulta neljäntenä. Hänen nimiinsä kirjattiin samassa kilpailussa kilpailun nopein kierros, tehden siitä kauden ensimmäisen nopeimman kierrosajan, joka ei mennyt Mercedes-kuljettajien nimiin. Monacon GP:ssä Vettel lähti neljännestä ruudusta ja nousi startissa tallikaverinsa Daniel Ricciardon ohi kolmanneksi. Myöhemmin Vettel joutui keskeyttämään turbo-ongelman takia.


title: Sebastian Vettel

text: Kanadan GP:ssä Vettel otti kauden toisen palkintosijansa samaan aikaan kun tallikaveri Ricciardo otti uran ensimmäisen voittonsa. Itävallan GP:ssä Red Bullin kotikilpailussa Vettel joutui jälleen teknisiin ongelmiin ja lopulta keskeytti kilpailun. Britannian GP:ssä Vettel kävi kovaa taistelua Fernando Alonson kanssa, lopulta Vettel päihitti Alonson ja ajoi kilpailussa viidenneksi. Saksan GP:ssä Vettel sijoittui kotikilpailussaan neljänneksi. Singaporen GP:ssä Vettel ajoi kauden parhaan kilpailunsa ollen maalissa toisena. Hän johti myös hetken aikaa kilpailua ensimmäistä kertaa koko kauden aikana. Japanin GP:ssä Vettel sijoittui kolmanneksi. Samana viikonloppuna Red Bull ilmoitti Vettelin vaihtavan tallia.


title: Sebastian Vettel

text: Yhdysvaltain GP:ssä Vettel joutui lähtemään varikolta moottorivaihdon takia ja nousi kilpailussa seitsemänneksi ja ajoi kilpailun nopeimman kierroksen. Brasilian GP:ssä Vettel sijoittui viidenneksi nousten MM-sarjassa neljänneksi ohi Fernando Alonson ja Valtteri Bottaksen. Abu Dhabin GP:ssä Vettel lopulta taipui kilpailussa kahdeksanneksi joka nosti Bottaksen kolmossijallaan MM-sarjan neljänneksi ja Vettel sijoittui kokonaispisteissä viidenneksi.


title: Sebastian Vettel

text: Kausi oli Vettelille hänen Red Bull -uransa huonoin, sillä hän jäi koko kaudelta ilman voittoja ja paalupaikkoja. MM-pisteissä Vettel jäi uuden tallikaverinsa Daniel Ricciardon varjoon joka nappasi kauden aikana kolme voittoa ja sijoittui sarjassa kolmanneksi. Neljän viime vuoden maailmanmestaruuksien jälkeen Vettel joutui luopumaan hallitsevan maailmanmestarin tittelistä Mercedes-tallin Lewis Hamiltonille.


title: Sebastian Vettel

text: Ennen virallista vahvistusta muun muassa Red Bullin tallipäällikkö Christian Horner oli kertonut Vettelin tehneen sopimuksen Ferrarin kanssa. Marraskuussa 2014 ennen kauden päättävää Abu Dhabin GP:tä Vettelin vahvistettiin siirtyvän Fernando Alonson tilalle Scuderia Ferrari -talliin Kimi Räikkösen tallikaveriksi kaudeksi 2015 kolmivuotisella sopimuksella.


title: Sebastian Vettel

text:
Vettel ajoi kauden avauskilpailussa Australian GP:ssä Ferrari-debyytissään kolmanneksi. Kauden toisessa kilpailussa Malesiassa Vettel ajoi toisesta lähtöruudusta ensimmäiseen voittoonsa tallissa. Osakilpailuvoitto oli Vettelille ensimmäinen sitten vuoden 2013 Brasilian GP:n. Espanjan GP:ssä Vettel sijoittui kolmanneksi ja Monacon GP:ssä toiseksi. Britannian GP:ssä Vettel lähti vasta kuudennesta ruudusta mutta onnistui sateen sotkeman kilpailun myötä nousemaan lopulta palkintokorokkeelle kolmanneksi. Unkarin kilpailussa Vettel lähti kolmannesta ruudusta, ja nousi ensimmäisellä kierroksella kilpailun kärkeen ja piti kärkipaikkansa voittaen Ferrarilla urallaan toisen kerran. Belgiassa Vettel oli ajamassa riskitaktiikalla kolmanneksi, mutta toiseksi viimeisellä kierroksella hänen oikea takarenkaansa räjähti ja Vettel joutui keskeyttämään ensimmäistä kertaa kauden aikana, mutta hän sijoittui 12:ksi ajettuaan 90 % kilpailusta.
Italian GP:ssä Vettel ajoi kolmosruudusta kilpailun toiseksi. Samassa kilpailussa Vettelistä tuli kaikkien aikojen eniten MM-pisteitä kerännyt Formula 1 -kuljettaja 1 796 pisteellään. Singaporessa Vettel ajoi ensimmäisen paalupaikkansa Ferrarilla ollen yli puoli sekuntia toiseksi nopeinta Daniel Ricciardoa nopeampi. Vettel kruunasi viikonloppunsa voitettuaan kolmannen kerran kauden aikana. Voitollaan Vettel ohitti Ayrton Sennan voittojen määrässä. Japanissa Vettel nousi lähdössä toiseksi ohi Valtteri Bottaksen ja Nico Rosbergin mutta menetti kilpailussa myöhemmin kakkossijan takaisin Rosbergille. Maalissa Vettel oli kolmas. Venäjän osakilpailuun Vettel lähti matkaan ruudusta neljä, mutta menetti ensimmäisellä kierroksella sijoituksen Kimi Räikköselle. Myöhemmin kilpailussa keskeyttänyt Nico Rosberg nosti Vettelin sijoitusta yhdellä, ja turva-auton aiheuttaman uusintalähdön jälkeen Vettel onnistui ohittamaan Räikkösenkin. Vettel ohitti myös toisena olleen Valtteri Bottaksen varikkopysähdyksellä. Vettel sijoittui Venäjän GP:n kakkoseksi ajaen kilpailun nopeimman kierrosajan.


title: Sebastian Vettel

text: Yhdysvaltain GP:ssä Vettel starttasi moottorinvaihdon seurauksena tulleen kymmenen lähtöruudunrangaistuksen takia ruudusta 13, mutta nousi kilpailussa palkintokorokkeelle, kolmanneksi. Samassa kilpailussa Vettelin maailmanmestaruusmahdollisuus umpeutui Lewis Hamiltonin varmistettua mestaruus. Meksikossa Vettel osui ensimmäisessä mutkassa Daniel Ricciardon kanssa, ja kärsi rengasrikon, joka pudotti Vettelin viimeiseksi. Myöhemmin Vettel joutui keskeyttämään kilpailun ajettuaan mutkassa 7 seinään. Brasiliassa Vettel oli kolmas. Abu Dhabissa Vettel karsiutui aika-ajoissa jo Q1:ssä, koska Ferrari luuli Vettelin kierrosajan riittävän jatkoon. Vettel starttasi ruudusta 15, ja nousi kilpailussa neljänneksi. Vettel saavutti ensimmäisellä Ferrari-kaudellaan 278 pistettä, kolme voittoa, 13 palkintopallisijoitusta, yhden paalupaikan ja yhden kilpailun nopeimman kierrosajan ja sijoittui MM-sarjassa kolmanneksi.


title: Sebastian Vettel

text: Vettel aloitti toisen kautensa Ferrarilla ottamalla Australiassa kolmannen sijan aika-ajoissa. Kilpailussa Vettel nousi lähdössä kärkeen, mutta menetti kärkipaikan taktiikkavirheen takia ja ajoi maaliin kolmantena Mercedes-kuljettajien jälkeen. Bahrainissa Vettel ei päässyt starttaamaan kilpailuun, kun hänen autonsa moottori hajosi lämmittelykierroksella. Kiinassa Vettel starttasi ruudusta neljä kilpailuun ja osui ensimmäisessä mutkassa yhteen tallikaverinsa Kimi Räikkösen kanssa. Vettelin auto kärsi etusiipivaurion. Vettel syytti kolarista Daniil Kvjatia, joka ohitti Vettelin samaisessa mutkassa, mutta kenellekään ei jaettu kolarista rangaistusta. Maaliin Vettel ajoi toisena.


title: Sebastian Vettel

text: Venäjällä Vettel kärsi perjantain toisissa vapaissa harjoituksissa hydrauliikkaongelmista, joka johti vaihdelaatikon vaihtamiseen. Sen seurauksena Vettel sai kilpailuun viiden lähtöruudun rangaistuksen. Vettel lähti kilpailuun ruudusta seitsemän ja sai osumaa toisessa mutkassa Daniil Kvjatilta. Kvjat osui Vetteliin vielä toistamiseen seuraavassa mutkassa, jonka johdosta Vettel pyörähti ratavalliin ja keskeytti kilpailun. Itävallan GP:ssä Vettel keskeytti oikean takarenkaan hajottua. Belgian GP:n ensimmäisessä mutkassa Vettel osui yhteen Kimi Räikkösen kanssa, joka osui myös Max Verstappeniin. Vettel pyörähti ja tippui viimeiseksi, mutta nousi lopulta kilpailussa kuudenneksi.


title: Sebastian Vettel

text: Vettel palasi palkintopallille Italian GP:ssä ajaen kolmanneksi. Singaporessa Vettel lähti kilpailuun viimeisestä ruudusta aika-ajoista johtuneiden jousitusongelmien seurauksena. Vettel nousi kilpailussa viidenneksi. Malesian kilpailussa Vettel kolaroi ensimmäisessä mutkassa Max Verstappenin ja Nico Rosbergin kanssa joutuen keskeyttämään avauskierroksella. Japanissa Vettel ajoi neljänneksi. Meksikon GP:ssä Vettel sijoittui neljänneksi, mutta nousi palkintokorokkeelle, kolmanneksi Max Verstappenin saatua viiden sekunnin aikarangaistuksen oikaisemisesta. Vettel kuitenkin tippui lopulta viidenneksi saaden 10 sekunnin aikarangaistuksen kilpailun jälkeen vaihdettuaan jarrutuksessa ajolinjaansa ajaessaan Daniel Ricciardoa vastaan. Brasiliassa Vettel ajoi viidenneksi ja Abu Dhabissa kolmanneksi. Vettel keräsi kauden aikana 212 pistettä ollen kuljettajien MM-sarjan neljäs.


title: Sebastian Vettel

text: Vettel aloitti kauden 2017 voittamalla ensimmäisen osakilpailun Australiassa. Vettel lähti kilpailuun toisesta ruudusta. Kiinan GP:ssä Vettel sijoittui toiseksi. Kauden kolmannessa kilpailussa Bahrainin GP:ssä Vettel nousi startissa kolmannelta sijalta toiseksi, ja turva-auton myötä kilpailun kärkeen voittaen Bahrainin GP:n. Kauden neljännessä osakilpailussa Venäjällä Vettel saavutti kauden ensimmäisen paalupaikkansa. Itse kilpailussa Vettel putosi startissa Valtteri Bottaksen taakse, ja ajoi maaliin toisena. Monacon Grand Prix’ssä Vettel nousi toisesta lähtöruudusta kilpailun voittoon. Kanadassa Vettelin etusiipi vaurioitui ensimmäisellä kierroksella, ja hän tippui viimeiseksi jouduttuaan vaihdattamaan sen, Vettel nousi kuitenkin kilpailun neljänneksi. Azerbaidžanin GP:ssä Vettel osui turva-auton perässä Lewis Hamiltonin autoon tämän hidastaessa vauhtiaan. Vettelin etusiipi rikkoitui ja hän osoitti mieltään Hamiltonille kiilaamalla hänen kylkeensä, josta Vettel sai 10 sekunnin stop and go -rangaistuksen ja kolme rangaistuspistettä. Maaliin Vettel ajoi kuitenkin neljäntenä.


title: Sebastian Vettel

text: Britanniassa Vettel kärsi toiseksiviimeisellä kierroksella rengasrikon, ja tippui kolmannelta sijalta seitsemänneksi. Unkarissa Vettel ajoi paalulta voittoon. Singaporen GP:ssä Vettel lähti paalupaikalta kilpailuun, mutta joutui keskeyttämään jo ensimmäisellä kierroksella kolarivaurioihin. Malesian kilpailuun Vettel lähti viimeisestä ruudusta aika-ajoissa olleiden ongelmien vuoksi. Kilpailussa hän nousi neljänneksi. Kilpailun jälkeen Lance Stroll kolaroi Vettelin kanssa, ja Vettel joutui pysäyttämään rikkonaisen autonsa radan varteen, saaden kuitenkin kyydin Pascal Wehrleinilta takaisin varikolle. Japanin GP:ssä Vettel starttasi eturivistä, mutta kilpailussa Vettel joutui keskeyttämään viallisen sytytystulpan takia. Meksikon GP:ssä Vettel ajoi 50 paalupaikkansa. Kilpailussa hän kolaroi Lewis Hamiltonin kanssa rikkoen etusiipensä, mutta onnistui nousemaan neljänneksi. Brasilian GP:ssä Vettel ohitti Bottaksen lähdössä ja ajoi kilpailun voittoon. Kauden päättäneessä Abu Dhabin GP:ssä Vettel oli kolmas. Vettel sijoittui loppupisteissä MM-sarjan toiseksi.


title: Sebastian Vettel

text: Vettel aloitti kauden avauskilpailun voitolla Australiassa. Bahrainissa hän ajoi paalulta voittoon, Kiinassa Vettel ajoi jälleen paalulle, mutta kilpailussa kolari Max Verstappenin kanssa pudotti hänet lopulta kahdeksanneksi. Azerbaidžanin GP:ssä Vettel ajoi paalupaikalle, mutta oli kilpailussa vasta neljäs. Espanjassa Vettel oli myös neljäs. Monacossa Vettel ajoi aika-ajoissa toiseen lähtöruutuun, mutta ei pystynyt kilpailussa ohittamaan teknisistä ongelmista kärsinyttä Red Bullin Daniel Ricciardoa ja sijoittui näin toiseksi. Kanadan GP:ssä Vettel ajoi paalulta voittoon, joka oli hänen 50. osakilpailuvoittonsa ja jolla hänestä tuli 4. kyseisen merkkipaaluun yltänyt kuljettaja kautta aikain. Hän siirtyi voitollaan myös kuljettajien MM-sarjan kärkeen yhdellä pisteellä. Ranskan GP:ssä Vettel jäi viidenneksi. Itävallan GP:ssä Vettel nousi kolmossijallaan jälleen MM-sarjan kärkeen Hamiltonin keskeytyksen myötä. Britannian GP:ssä Vettel ajoi voittoon kasvattaen MM-johtonsa kahdeksaan pisteeseen. Saksan GP:ssä Vettel joutui keskeyttämään kilpailun johtopaikalta ajettuaan ulos märällä radalla menettäen samalla MM-johtonsa Hamiltonin voitettua kilpailun, jolloin ero kaksikon välillä venähti 17 pisteeseen Hamiltonin hyväksi. Unkarissa Vettel ja Ferrari olivat harjoituksissa loistavassa vauhdissa, mutta aika-ajoissa satoi vettä ja Mercedes nappasi eturivin Ferrarin nenän edestä. Vettel jäi neljänteen lähtöruutuun. Kilpailussa Vettel nousi toiseksi, Hamiltonin ajaessa voittoon ja piste-ero kasvoi 24 pisteeseen kesätauolle lähdettäessä.


title: Sebastian Vettel

text: Kesätauon jälkeen ajettiin Belgian Spassa ja Ferrari oli jälleen nopein auto kuivalla kelillä, mutta aika-ajojen kolmososiossa satoi vettä ja Vettel jäi toiseksi Hamiltonin ajaessa paalupaikalle. Kilpailussa Vettel ohitti Hamiltonin ensimmäisellä kierroksella ja ajoi helppoon voittoon. Italiassa Vettelin tallikaveri Kimi Räikkönen ajoi paalupaikalle ja Vettel joutui tyytymään kakkosruutuun. Kilpailussa Vettel lähti ohittamaan lähdössä Räikköstä, onnistumatta ja Hamilton hyödynsi tilanteen ja nousi Vettelin rinnalle kolmosmutkaan. Tilaa ei riittänyt molemmille ja Vettel osui Hamiltoniin, pyörähti ja putosi viimeiseksi. Sieltä hän nousi aina neljänneksi asti, mutta piste-ero Hamiltoniin kasvoi jo 30 pisteeseen. Kilpailun jälkeen muun muassa ex-maailmanmestari Nico Rosberg arvosteli Vetteliä.


title: Sebastian Vettel

text: • Abu Dhabin GP:ssä 2014 jaettiin tuplapisteet.


title: Immortal Metal Fest

text: Immortal Metal Fest on Nokialla vuodesta 2001 keväällä järjestetty kristillisen metallimusiikin festivaali. Kotimaa-lehden mukaan tapahtuma on alansa suurimpia Pohjoismaissa. Tilaisuuden järjestäjien Petra Lämsän ja Jani Lehtisen mukaan "tavoitteena on tarjota helposti lähestyttävä kristillinen metallimusiikin tapahtuma, jotka ovat Suomessa harvinaisia." Kävijöitä on parhaimmillaan ollut yli 500 vuonna 2006, jolloin tapahtuma kesti kaksi päivää. Vuosina 2007 ja 2008 kävijämäärä on ollut 300-400.


title: Immortal Metal Fest

text: Vuodesta 2006 on tapahtumapaikkana toiminut Nokian palloiluhalli. Vuonna 2007 Immortal Metal Festin yhteydessä konserttitilaisuutta seurasi Metallimessu ry:n järjestämä, luterilaisen jumalanpalveluskäytännön mukainen metallimessu, joka oli valtakunnallisella tasolla kolmas laatuaan. Vuonna 2010 tapahtuma vietti juhlavuotta, jonka kunniaksi maineikas australialainen unblack metal -yhtye Horde kiinnitettiin pääesiintyjäksi.


title: Luettelo Immortal Metal Festin esiintyjistä

text:
Tämä on luettelo Immortal Metal Festin esiintyjistä.
Tapahtuma järjestettiin toista kertaa Nokian Palloiluhallin tiloissa, tällä kertaa yksipäiväisenä. Lauantai 19. toukokuuta oli jaettu kahteen osaan: aamupäivällä esiintyivät helsinkiläinen power/thrash metal -yhtye Venia, ylistarolainen tekninen thrash/death metal -yhtye Luotettava Todistus, nurmijärveläinen heavy metal -yhtye Oratorio ja viimeisenä saksalainen death metal -yhtye Sacrificium. Iltapäivän konsertissa esiintyivät vaasalainen melodinen death metal -yhtye Hilastherion, oululainen rockmetalliyhtye Lumina Polaris ja melodinen metalliyhtye Sacrecy, jonka edellisvuoden yleisö äänesti esiintymään toistamiseen. Illan pääesiintyjä oli jouluna paluunsa ilmoittanut death and roll -yhtye Deuteronomium. Yhtyeen oli alun perin tarkoitus julkaista live-DVD tapahtumassa, mutta se ei tiettävästi ehtinyt valmistua ajoissa.


text: Tapahtumassa kuvattiin dokumenttielokuvaa, joka kertoo suomalaisen rock- ja metallimusiikin viennistä ulkomaille. Sivuohjelmiin kuuluen kansainvälinen moottoripyöräkerho God´s Squad CMC esitteli moottoripyöriään Immortal Metal Festeillä. Tapahtuma päättyi puolen yön aikaan pidettyyn metallimessuun, jonka esilaulajana toimii Wingdom-yhtyeestä tunnettu Sami Asp.Järjestäjät jakoivat tapahtuman kaksipäiväiseksi perjantaille ja lauantaille 19–20.4. 2006. Tapahtuma sai kaupungilta ensimmäistä kertaa tiloikseen Nokian Palloiluhallin. Osallistujia oli hieman yli viisi sataa. Perjantain pääesiintyjä oli kokkolalainen Immortal Souls, joka lähti keikkansa jälkeen saman tien Keski-Euroopan kiertueelleen. Lauantain pääesiintyjä oli norjalainen extreme metal -yhtye Drottnar, joka säväytti yleisöä militanttisella ilmeellään ja strobo-valoillaan. Yhtye julkaisi tapahtumassa "Welterwerk"-albuminsa, jonka kappaleista heidän esityksensä koostui.Immortal Metal Fest 2005 järjestettiin toistaiseksi viimeisen kerran Nokian seurakuntakeskuksen tiloissa. Osallistujia oli noin 300. Illan avasi deathgrind-yhtye Blooded, jonka jälkeen esiintyi Suomen ja Ruotsin välillä toimivat melodinen death metal -yhtye Renascent. Tapahtuman vähemmän raskasta antia esitti oululainen, raskasta rockia soittava Ristinolla. Pääesiintyjät olivat norjalainen Frosthardr ja alankomaalainen Slechtvalk, jolle tapahtuma oli osana At the Dawn of War -kiertuettaan.Tämän vuoden jälkeen Immortal Metal Festin järjestäjä ei hankkinut tapahtumaan enää erillisiä puhujia, saatuaan asiasta kielteistä palautetta.


title: Pedro Lamy

text: José Pedro Lamy Viçoso eli Pedro Lamy (s. 20. maaliskuuta 1972) on portugalilainen autourheilija. Hän on ensimmäinen Formula 1 -sarjassa pisteitä kerännyt portugalilainen. Lamy syntyi Portugalissa Aldeia Galega -kylässä, joka on kylä lähellä Alnqueraa.


title: Pedro Lamy

text: Kartingin jälkeen Lamy voitti Portugalin Formula Ford -sarjan mestaruuden debyyttikaudellaan 1989 17 vuoden iässä. Domingos Piedadesta tuli Lamyn manageri, ja Lamy siirtyi Formula Opel Lotus -sarjaan ja voitti mestaruuden toisella yrittämällään kaudella 1991. Piedaden avulla Lamy siirtyi Saksaan kilpailemaan paikallisiin Formula 3 -sarjoihin. Hän liittyi Willi Weberin talliin ja voitti mestaruuden vuonna 1992. Kyseisellä kaudella hän voitti Zandvoortissa järjestetyn Marlboro Masters -kilpailun ja sijoittui toiseksi Macaun Grand Prix'ssa. Vuonna 1993 Lamy kilpaili Crypton Engineerin -tallissa Formula 3000 -sarjassa ja sijoittui loppupisteissä toiseksi yhden pisteen päähän mestarista Olivier Panisista.


title: Pedro Lamy

text: Samana vuonna Lamy sai mahdollisuuden kilpailla Formula 1 -sarjan kauden neljässä viimeisessä kilpailussa korvaten loukkaantunutta Alessandro Zanardia Lotus-tallissa. Hän ei kerännyt yhtään pisteitä, mutta allekirjoitti tallin kanssa sopimuksen kaudeksi 1994. Lamylta kuitenkin murtuivat molemmat jalat Silverstonen radalla ajetuissa testeissä, ja hän joutui olemaan sivussa kilpailuista yli vuoden. Kuntoutuksen jälkeen hän onnistui allekirjoittamaan sopimuksen Minardi-tallin kanssa kauden 1995 jälkimmäisen puoliskon kilpailuihin korvaten Pierluigi Martinia. Lamy onnistui keräämään tallin kauden ainoan pisteen kauden päättävässä Australian Grand Prix'ssa. Piste jäi Lamyn ainoaksi. Hän jäi Minardille kaudeksi 1996, mutta talli ei ollut kovinkaan kilpailukykyinen. Kauden jälkeen Lamy lopetti F1-uransa.


title: Pedro Lamy

text: Lamy siirtyi FIA GT Championship -sarjaan, jossa hän voitti GT2-luokan mestaruuden vuonna 1998 Oreca Dodge Viperilla. Sittemmin Lamy kilpaili Le Mansin 24 tunnin ajossa ja DTM-sarjassa. DTM:ssä ollessaan hän ajoi Mercedesillä, mutta ei ollut tyytyväinen talliin, joten hän vaihtoi Zakspeed-talliin. Kyseisessä tallissa ollessaan hän onnistui voittamaan Nürburgringin 24 tunnin ajon kaksi kertaa putkeen (2002 ja 2003). Lamy voitti V8STAR-tittelin vuonna 2003. Vuonna 2004 hän kilpaili BMW Motorsportissa muutamissa tapahtumissa ja voitti GTS-luokan Le Mans Endurance Series -sarjassa.


title: Pedro Lamy

text: Nykyisin Lamy kilpailee Aston Martinin GT-autolla FIA World Endurance Championship -kestävyysluokassa.


title: Turun ruotsalainen teatteri

text: Turun ruotsalainen teatteri (, ÅST) on Turussa Kauppatorin laidalla sijaitseva Suomen vanhin teatteri. Teatterin ohjelmisto esitetään ruotsiksi, suuremmissa tuotannoissa on tekstitys suomeksi.


title: Turun ruotsalainen teatteri

text: Teatterin johtajana on elokuusta 2016 toiminut Jukka Aaltonen.


title: Turun ruotsalainen teatteri

text: Turun ruotsalaisen teatterin ensimmäinen näytelmä, B. J. Marsollierin "Gubben i Bergsbyggden", esitettiin 21. tammikuuta 1839. Teatterin toiminta on ollut katkeamatonta myös sota-aikana.


title: Turun ruotsalainen teatteri

text: Teatteri tunnetaan erityisesti musikaaleista, kuten "Urinetown", "La cage aux folles", "Annie Get Your Gun", "I Love You You’re Perfect", "Now Change", "The Rocky Horror Show", "Hello, Dolly!" ja "Cabaret". Kaikki näytelmät esitetään ruotsiksi, mutta useista näytelmistä on tehty suomenkielinen juoniselostus.


title: Turun ruotsalainen teatteri

text: Teatterin toistaiseksi suurin menestys on ollut vuosina 2010–2012 esitetty Georg Malviuksen ohjaama "Les Misérables". Esitys sai ensi-iltansa 23.9.2010 ja saavutti yhteensä 45 000 katsojaa.


title: Turun ruotsalainen teatteri

text: Teatterin puurakenteinen rakennus tuhoutui Turun palossa 1827. Nykyisen uusklassismia edustavan vuonna 1839 valmistuneen teatterirakennuksen suunnitteli arkkitehti Pehr Johan Gylich ja julkisivun Carl Ludvig Engel. Saliin tuli 550 istumapaikkaa ja salonkiin kaksi riviä aitioita. Teatterissa ei ollut alkuun riittävää lämmitystä, sisäpuolen lämpötila oli talvisin lähes yhtä kylmä kuin ulkonakin. Avajaisvuonna teatterissa järjestettiin 42 teatterinäytäntöä ja 11 konserttia. Suosion jatkuminen mahdollisti uusien tulisijojen rakentamisen. Vuonna 1881 talossa oli paha tulipalo, joka lähes lopetti rakennuksen toiminnan teatterina. Koko sisustus paloi ja osa pihanpuolen seinistä sortui. Arkkitehti C.J. Von Heideken palkattiin tekemään suunnitelma paikan uudelleen rakentamiseen. Teatteri aukesi uudestaan loppuvuodesta 1882. Moni oli tottunut sisustuksen punaisen, kultaisen ja valkoisen sävyttämiin väreihin ja uusi hieman värittömämpi interiööri herätti tyytymättömyyttä. 1897 maalattiin sisusta uudelleen paloa edeltäneeseen asuunsa.


title: Turun ruotsalainen teatteri

text: Kolmisalista, eurooppalaiseen tyyliin kultaelementein, samettiverhoilla ja punaisella plyysillä sisustettua teatterirakennusta on kunnostettu useaan kertaan, muun muassa Hansakorttelin rakentamisen yhteydessä. Vuoden 2005 aikana toteutettiin massiivinen ja kallis paalutusurakka rakennuksen vajoamisen pysäyttämiseksi. Rakennuksen omistaa Stiftelsen för Åbo Akademi.


title: Turun ruotsalainen teatteri

text: Åbo Svenska Teaterin johtajina ovat toimineet:


title: Herman Saastamoinen

text: Herman Saastamoinen (1850 Vuonamonlahti, Pielavesi (nyk. Keitele) – 28. huhtikuuta 1920 Kuopio) oli suomalainen kauppaneuvos ja suuryrittäjä. Saastamoisen vuonna 1876 perustama perheyhtiö Saastamoinen oli 1900-luvun tunnetuin kuopiolaisyritys. Hänen sukunsa perintöä on myös mittavista taidekokoelmistaan tunnettu Saastamoisen säätiö.


title: Herman Saastamoinen

text: Herman Saastamoisen vanhemmat olivat Heikki Tanelinpoika Saastamoinen (1796–1867) ja Reetta Kaisa o.s. Saastamoinen (1823–1854). Vuosien 1866–1868 nälänhätä tappoi Pohjois-Savossa noin 7 500 ihmistä, joista jopa pari tuhatta kuoli Saastamoisen kotiseudulla Pielavedellä. Herman aikuistui siis poikkeuksellisen vaikeissa olosuhteissa.


title: Herman Saastamoinen

text: Saastamoinen valitsi kauppiasuran ja päätti edetä sitä kohti määrätietoisesti. Vuonna 1869 Pielavedellä maakauppaa pitänyt Petter Qwick kertoi vuosikymmeniä myöhemmin keskustelustaan nuoren Hermanin kanssa, jonka hän kertoi kysyneen ""Mitä pitäisi tehdä, jotta pääsisi kauppamieheksi?"". Qwick oli kertonut kauppiaalta vaadittavista taidoista ja suositteli niiden hankkimiseksi esimerkiksi Kuopioon kauppa-apulaiseksi pestautumista. Qwick neuvoi Saastamoista myös säästämään apulaisen palkasta elämällä niukasti pääomaa oman liikkeen avaamiseksi. Tarvittavaa koulutusta Saastamoinen hankki keväästä 1870 kevääseen 1871 välisenä aikana yksityisopetuksessa.


title: Herman Saastamoinen

text: Palattuaan toviksi kotimaisemiinsa Pielaveden Vuonamolle, Hermania odotti tieto kotitilan myynnistä. Hänen veljensä oli toukokuussa 1870 muuttanut tilan rahaksi, mikä merkitsi että tilattoman Hermanin elannon hankkimisvaihtoehdot kotimaisemissa kävivät vähiin.


title: Herman Saastamoinen

text: Saimaan kanavan sekä itäsuomalaisten kaupunkien kansainvälisen kaupan avaaminen sai Hermanin jälleen suuntaamaan katseensa lukuisten muiden aikalaistensa tavoin Kuopioon. 21-vuotias Herman Saastamoinen saapui Pielaveden Vuonamosta Kuopioon toukokuun lopussa 1871. Hän etsi kauppa-apulaisen paikkaa ja päätyi lopulta Christian Hiltusen sekatavarakauppaan.


title: Herman Saastamoinen

text: 1870-luvulla Kuopion seudulla kauppias oli nuorten poikien suosikkiammatti muutamien menestyneiden esimerkkien takia (mm. Gust. Raninin ja J. Michelssonin kauppahuoneet). Kova kohtalo kohtasi kuitenkin useimpia yrittäjäksi ryhtyneitä vuosikymmenen lopulla seuranneen laman aikana. Lamasta selvisivät edellä nimeltä mainittujen lisäksi muun muassa Birger Hallman, T:mi Lignell & Piispanen, T:mi Savolainen & Co. ja Z. Engström.


title: Herman Saastamoinen

text: Suurin osa puodeista keskittyi säätyläisten ylellisyystavaroihin, joiden myynnissä ei ollut nähtävissä kasvua. Alueen väen ruokintaan tarvittiin lisää viljaa, jonka tuonti Pietarista avasi uusia liiketoimintamahdollisuuksia. Niin sanotusta Kalashnikovin viljapörssistä kuljetettiin esimerkiksi Hackman & Co:n aluksilla Kuopioon ruisjauhomattoja, joita saavuttiin maalta varta vasten ostamaan. Saastamoinen havaitsi alan tukkukaupassa piilevät mahdollisuudet työskennellessään Hiltusen kauppa-apulaisena, kuten myös Gustaf Ranin, joka luopui vähittäiskaupasta kokonaan vuoteen 1875 mennessä keskittyen pelkkään viljan, jauhojen ja suolan tukkukauppaan. Hiltunen teki bisnestä puolestaan siirtomaatavaroilla, kuten kahvilla. 1870 perustettu Hiltusen liike kasvoi neljässä vuodessa kaupungin kolmanneksi suurimmaksi, mutta se ei auttanut, kun lama ja omistajan suosima leveä elämäntapa kohtasivat vieden viidentenä toimintavuonna puodin konkurssiin. Saastamoisen on arveltu saaneen työnantajaansa kohdanneista ongelmista myöhempää uraansa ajatellen arvokasta oppia.


title: Herman Saastamoinen

text: Herman Saastamoisen oli siirryttävä toisen Hiltusen, Andersin palvelukseen. Hiltunen ei ottanut osaa voikauppaan, mutta salli Saastamoisen harjoittaa sitä suojeluksessaan. Saastamoinen toi voita maailmalta ja myi sen Robert Rissasen vientiliikkeelle. Voikaupan parissa onnistuminen loi uskoa ja mainetta Saastamoisen oman liikkeen perustamiseksi. Kilpailutilanne ja alan sisäinen liikehdintä sai hänet valitsemaan sekatavarakaupan. Saastamoisen oma liiketoiminta alkoi elokuussa 1876, kun hän osti J. P. Lappalaisen tavaravaraston ja kaupan torin laidasta. Kauppaporvarioikeudet hän sai 27. syyskuuta Kuopion 136:ntena kauppiaana. Kaupassa myytiin muun muassa pietarilaista jauhoa, suurimoita, tupakkaa sekä Lyypekistä tuotettuja siirtomaatavaroita kuten mausteita, suolaa, sokeria ja viinaa. Saastamoinen kohdisti liiketoimintansa maalta saapuviin ja otti maksuvälineenä muun muassa voita, jolla maksoi edelleen Lyypekkiin. Laman jälkeinen vähäinen kilpailu mahdollisti myös toiminnan laajentamisen. Vuonna 1880 tilaa saatiin lisää, kun Saastamoinen osti Savolaisen kauppakartanon torin laidasta. Samana vuonna kaikki kuitenkin paloivat viimeistä myöten, eivätkä vakuutuskorvaukset kattaneet kaikkia tappioita. Sunnuntain 4. heinäkuuta 1880 vastaisena yönä tapahtuneessa tulipalossa tuhoutui yhdeksän myymälää. Saastamoinen jatkoi toimintaansa tilapäisissä tiloissa "herra H. Alceniuksen kartanossa".


title: Herman Saastamoinen

text: Tulipalon kokeneena Saastamoinen teetti seuraavan rakennuksen kivestä. Kesällä 1881 alkanut rakennustyö valmistui seuraavana vuonna. Saastamoisen uusi ja kallis kaksikerroksinen kauppakartano oli syntynyt. Talossa sijaitsi myös kauppiaan oma asunto, varastoja sekä talli, jossa oli kotitarpeiksi tuohon aikaan tavanomaiset muutama lehmä, kanoja ja sikoja. Saastamoisella ei ollut itsellään vaadittavia pääomia, joten hän velkautui raskaasti kunnes toimintatuotot hiljalleen kattoivat velat. Rahansa Saastamoisen liike teki tukkumyynnillä ja laajamittaisella välitystoiminnalla. Hiljalleen torin laitaan rakentui myös Saastamoisen kulmana tunnettu kortteli, jonka omistuksen myötä Herman omisti ison osan torin ympärystä. Saastamoinen valtasi samaan aikaan toimintansa aloittaneen Birger Hallmanin kanssa pikkuhiljaa markkinoita vakiintuneilta Gust. Raninilta ja Lignell & Piispaselta ja laajeni sinne suuntaan maakuntaa missä kilpailu ei ollut jo ennestään kovaa. Saastamoinen totesi myöhemmin tehneensä omaisuutensa perustan nimenomaan voikaupalla (eli lyhensi alkuvuosina sillä velkoja): "Voilla olen omaisuuteni perustan luonut", hän kuvasi sukulaisilleen.


title: Herman Saastamoinen

text: Apteekkari Hugo Lignell ja kauppiaat Hallman, Lindqvist, Raninen, Savolainen ja Saastamoinen perustivat voikauppaan keskittyvän yhtiön vuonna 1884 helpottaakseen voin hankintaa ja maksimoidakseen sen kaupasta saatavan tuoton. Ehtona oli kaikkien osapuolten voikaupan keskittäminen yhtiöön, mistä livennyt Raninen aiheutti myöhemmin yhtiön purkautumisen. Hallman, Savolainen ja Saastamoinen perustivat uuden "Kauppa-yhtiön" vuonna 1887 joka jatkoi kunnes valui tappiolle 1894. Kannattavuus laski pääosin valmistuneen Savon radan takia, koska voikuljetus siirtyi sinne (1892 vesikuljetukset olivat enää 1/80 vuoden 1889 tasosta), mutta se oli aluksi vesikuljetusta kalliimpaa. Maalaiset olivat myös alkaneet myydä voinsa ilman välikäsiä.


title: Herman Saastamoinen

text: Saastamoinen avasi uuden liiketoiminta-alueen samoihin aikoihin kun Kuopion kaupungintalon rakentamisen suunnittelu oli kuumimmillaan. Hän laajensi 1880-luvulla vähittäiskauppaa ja lopulta houkutteli vuokralaisia kauppakartanoonsa perustaen lopulta "ostoskeskuksen", joka oli eräänlainen tavaratalo. Suurista suunnitelmista huolimatta jättikauppakeskusta ei kuitenkaan syntynyt ja vuosikymmenen lopulla oli uuden aluevaltauksen vuoro. Saastamoinen osti 1887 viipurilaisen Rosenius & Sesemanin konkurssipesältä Karttulan Syvänniemessä sijainneen sahan. Kauppa ei aluksi liittynyt rullakauppaan tai sahatoiminnan aloittamiseen, vaan oli tarpeen koska toinen, Saastamoiselle voitynnyreitä toimittava saha oli palanut ja sen takia voivarasto oli vaarassa pilaantua. Kaupan myötä Saastamoinen sai myös satoja hehtaareja maata. Birger Hallman ja Kuopion pormestari Frans Oskar Möller tarvittiin kuitenkin mukaan, että pääoma saatiin riittämään sahan käynnistämiseen. Saastamoinen myi myöhemmin nurkissa pyörineen koivukeppierän Pietarin tekstiiliteollisuudelle ja huomasi siinä uuden liiketoimintamahdollisuuden. Tämän johdosta hän päätyi kiertämään Euroopassa tutkimassa alan tuotantolaitoksia. Suomeen palattuaan Saastamoinen kyseli rullatehtaan vaatimien koneiden hintaa ja näin hänestä tuli pikkuhiljaa tehtailija. Pääomat olivat kuitenkin toiminnan aloituskustannuksiin nähden jälleen liian pienet.


title: Herman Saastamoinen

text: Vuonna 1889 perustettiin uusi yhtiö aloittamaan rullatehdas. Hallman, Möller ja Saastamoinen saivat kokoon silloisen 90 000 markan pääoman, joka oli noin kolmasosa siitä mitä alan suurpelureilla Kaukaalla ja Tornatorilla oli siihen aikaan. Saastamoinen myi tehtaan osakeyhtiölle ja matkusti Venäjälle tutustumaan alaan. Siellä hän havaitsi tullipolitiikan olevan kiristymässä, mikä tarkoitti jatkossa sitä, ettei keisarikuntaan kannattanut tuoda enää lankaa ja kankaita vaan sitä oli tehtävä itse. Kaukas ja Tornator laajensivat, mikä sai Hallmanin ja Möllerin epäröimään. Saastamoisen oli ostettava osakkaat ulos Lyypekistä ja Pietarista lainatuilla rahoilla. Takuina käytettiin varastoja ja tilojen kiinnityksiä. Lisäksi taakkana oli vastikään tehdyt koneinvestoinnit. Sahatavaralle oli kuitenkin kysyntää, mikä mahdollisti rullatehtaan kehittämisen pitkällä aikajänteellä.


title: Herman Saastamoinen

text: 1890–91 Saastamoinen sai ensimmäisen lankojen koetilauksensa myytyä Pietariin ja aloitti Euroopan laajuisen markkinointikirjeiden lähetyskampanjan. Maailmalta tuli koetilauksia, mutta suurin voitto oli Nevskij Nitoshnyj Manufakturin kanssa tehty määräaikaissopimus. Tullipolitiikka piti ja kaikki alan toimijat kauppasivat itään. 1890-luvun eurooppalaisesta lamasta Saastamoinen selvisi kiinteiden sopimusten turvin. Kysyntä laski, mutta myös sahan raaka-aineena käytetyn koivuropsin hinta romahti. Saastamoisella oli pääomaa, jolla hän saattoi täyttää raaka-ainevarastot. Tämä osoittautui erittäin kannattavaksi liikkeeksi nousukauden käynnistyessä. Kun Kaukas ja Tornator kärsivät toimitusvaikeuksista, toimitti Saastamoisen Syvänniemen tehdas tavaraa maailmalle.


title: Herman Saastamoinen

text: Kuopion torin laidalla sijainneesta sekatavaraliikkeestä aloittanut Saastamoisen perheyritys laajeni 1900-luvun kuluessa monialayritykseksi toimialoinaan metsäteollisuus sekä tukku- ja vähittäiskauppa. Toiminta-alue laajeni myös koko Pohjois-Savoon, Kainuuseen, Keski-Suomeen ja Pohjois-Karjalaan. Perheyrityksen jäseniä osallistui laajamittaisesti myös paikallis- ja valtionpolitiikkaan.


title: Herman Saastamoinen

text: Saastamoisen perheyhtiö tunnetaan kenties parhaiten aikanaan maailman suurimmasta lankarullatehtaasta, kun taas kilpailija Hallman perusti vastaavasti Kuopioon 1840-luvulla tulitikkutehtaan, josta tuli vuoteen 1923 mennessä maailman suurin (myytiin pois ja lopetettiin 1926). Saastamoinen tunnetaan myös brändeistä kuten Sasmox-levy, Hermannin Herkku -vehnäjauhot, Heps -tavaratalo (sittemmin Anttila) ja Pops-ruokakaupat. 1970-luvun puolivälissä Saastamoisella oli Apti-niminen yhdentoista Suomen eri kaupungeissa sijaitsevan (Helsinki, Tampere, Pori, Kotka, Nakkila ja Vantaa) ravintolan ketju, jonka Alkon tytäryhtiöt Kantaravintolat Oy ja Yhtyneet Ravintolat Oy ostivat vuonna 1977. Perheyhtiö sai paljon julkisuutta 1970-luvun talousvaikeuksistaan, mutta selvisi kunnes vuonna 1996 toiminta päättyi Saastamoinen Oy:n konkurssiin.


title: Herman Saastamoinen

text: Helmikuussa 1882 Herman Saastamoinen avioitui Pohjois-Ruotsin Jarhosta olevan ruukinpatruunan Carl Fredrik Tengmanin tyttären, Alexandra Sofian (k. 1898) kanssa. Perheen lapset mm. Pohjois-Savon jääkäriliikkeen alullepanija, Suomen Tanskan ja Yhdysvaltojen suurlähettiläs Armas Herman (14. huhtikuuta 1886–1932), vuorineuvos Onni Herman (20. syyskuuta 1895–1966) ja ministeri Yrjö Herman (1888–1967) jatkoivat myöhemmin perheyrityksen toimintaa 1960-luvulle asti, jolloin kolmas sukupolvi otti vetovastuun (Onnin tytär, FM Liisa Karttunen ja tämän puoliso, valtiovarainministeri Osmo P. Karttunen).


title: Herman Saastamoinen

text: Hermanin luottomies K. A. Widenius oli korvannut vuonna 1918 Tanskaan lähteneen Armaksen yhtiön prokuristina. Häneltä tuli vain elokuuhun 1918 kestäneen toimikautensa aikana idea yhtiöittää koko Hermanin omaisuus (suuri osa oli metsää, jota Herman oli koonnut vuosien varrella eikä ollut juuri ollenkaan käyttänyt niitä raaka-ainetuotantoon). Tämä järjestely toteutettiin ja se sitoi veljekset yhtiöön, koska kenelläkään ei ollut varoja ostaa muita ulos. 1920 perustetun H. Saastamoinen & Pojat Oy pääomaksi tuli 3,5 miljoonaa markkaa. Perinnön jako onnistui osakkeita siirtämällä, joita tuli lisäksi myös Oy H. Saastamoinen Ltd:stä, jonka alla teollisuustoimintaa pyöritettiin.


title: Agouti

text: Agouti on agutien mukaan nimetty jyrsijöillä yleinen väritys. Se on myös monilla kotieläimillä eumelaniinin ja feomelaniinin jakautumisesta vastaavan A-lokuksen nimitys.


title: Agouti

text: Agouti-värisellä jyrsijällä eläimen jokainen karva on kaksivärinen, eumelaniinia ja feomelaniinia on karvassa raitoina. Tällöin eläin näyttää tasaisen sekaväriseltä. Kaikki villimarsut ovat tämän värisiä. Agouti on myös mongoliangerbiilin villimuunnoksen alkuperäinen väri. Gerbiileillä tavataan tavallisen agoutin lisäksi harmaa-agoutia. Agoutti on ruskea,musta ja vaalean värinen ja se on yleinen väri jyrsijälle. Usein ne ovat saman värisiä ja niitä ei erota kovin hyvin. Ne voivat olla myös ruskean valkoisia ja pilkullisia ja joskus tumman tai vaalean harmaita. Niillä on myös gerbiilin väritys ja ne voivat näyttää joidenkin ihmisten mielestä gerbiileiltä.


title: Agouti

text: Agoutia marsua kutsutaan marsupiireissä myös nimityksellä ”tikattu”. Tikin tulee olla selkeä. Maha on yksivärinen. Myös täystikattu ”kokoagouti” tunnetaan. Karvassa on kahta väriä esimerkiksi musta juuri, kerman eli creamin värinen keskiraita eli tikki ja karvan pää on taas musta. Tällöin kyseessä on lemonagouti. Agoutin punasilmäinen muunnos on nimeltään argente. Punasilmäisyysgeeni vaalentaa myös muita värejä eli musta vaalenee lilaciksi, suklaasta eli chocolatesta tulee beige ja niin edelleen.


title: Agouti

text: Agouti-nimitystä (suomeksi yleensä sudenharmaa tai riistanvärinen) käytetään kuviosta, jossa eumelaniini esiintyy karvoissa tyvessä ja kärjessä ja yleisvaikutelma on harmahtava.


title: Ähtärin Kiekko-Haukat

text: Kiekko-Haukat (KieHa) on ähtäriläinen jalkapallo- ja jääkiekkoseura. Joukkue on perustettu vuonna 1971 ja se pelaa jääkiekossa kotipelinsä Mustikkavuoren jäähallissa, jalkapallossa Ähtärin keskusurheilukentällä.


title: Ähtärin Kiekko-Haukat

text: Jalkapallon edustusjoukkue pelaa Vaasan piirin 6. divisioonassa ja jääkiekon edustusjoukkue pelaa III-divisioonassa. Sekä jääkiekossa että jalkapallossa Kiekko-Haukoilla on myös juniorijoukkueita eri ikäryhmissä.


title: AllTunes

text: allTunes oli venäläinen iTunesin ja iTunes Music Storen kaltainen musiikkisoitin ja musiikkiverkkokauppa. Suurimmat erot iTunesiin olivat musiikkivalikoiman suuruus ja hinnat. Verkkokauppa lopetti toimintansa vuonna 2007.


title: AllTunes

text: Tilastot 9. heinäkuuta 2010:


title: Baleaarienmeri

text: Baleaarienmeri (kutsutaan myös nimellä Iberianmeri) on merialue, joka sijaitsee luoteisella Välimerellä Iberian niemimaan ja Baleaarien saariryhmän välissä. Mantereelta mereen laskevat Ebro- ja Júcar-joet.


title: Suhoi Su-33

text: Suhoi Su-33 () on lentotukialuskäyttöön suunniteltu suihkuhävittäjä. Suhoi aloitti koneen suunnittelun Neuvostoliiton laivastolle 1982 Suhoi Su-27:n pohjalta. Yhtäläisyydet ovat suuria, ja konetyypin entinen mallimerkintä oli Su-27K. Suurimmat muutokset ovat tukialuskelpoisuus ja ilmatankkausmahdollisuus.


title: Suhoi Su-33

text: Koneen länsimaiset vastineet ovat muun muassa USAFin F-15 Eagle ja etenkin laivastokäyttöön suunniteltu F-14 Tomcat.


title: Suhoi Su-33

text: Ensimmäinen Su-33 lensi toukokuussa 1985, ja konetyyppi otettiin palveluskäyttöön Venäjän laivastossa 1994. Kaikki Venäjän laivaston palveluksessa olevat 24 Su-33 konetta on sijoitettu laivaston ainoalle lentotukialukselle, "Admiral Kuznetsoville".


title: Suhoi Su-33

text: Toisin kuten Yhdysvaltain laivaston tukialushävittäjät, Su-33 ei käytä katapulttia lähdössä. Koneet on suunniteltu alukselle, jonka kiitotien päässä on ”hyppyri”.


title: Suhoi Su-33

text: Venäjän koneiden käyttöikä tulee loppuun 2015, ja on spekuloitu, että uusia Su-33-koneita ei valmisteta, koska erät olisivat liian pieniä. Tällöin Venäjä siirtyisi MiG-29K-kalustoon, jota jo rakennetaan Intian laivastolle.


title: Suhoi Su-33

text: Kiina osti Su-33-prototyypin Ukrainasta, ja on vuodesta 2001 kehittänyt siihen perustuvaa konetta Shenyang J-15, joka teki ensilentonsa 31. elokuuta 2009 kiinalaisilla WS-10-moottoreilla varustettuna.


title: Suhoi Su-33

text: Kiina ja Venäjä neuvottelivat vuodesta 2006 Su-33:n myymisestä Kiinalle, mutta neuvottelut kariutuivat Kiinan vaatimuksiin kahdesta mallikappaleesta ja Kiinan valmistamiin kopioihin Su-27SK-koneista. Vuonna 2009 Kiina olisi jälleen ollut valmis ostamaan koneita, mutta Venäjä vaati vähintään 24 koneen minimierää.


title: Hugo de Vries

text: Hugo de Vries (16. helmikuuta 1848 – 21. toukokuuta 1935) oli alankomaalainen kasvi- ja perinnöllisyystieteilijä. Hän keksi uudelleen vuonna 1900 samanaikaisesti Carl Corrensin ja Erich Tschermakin kanssa Gregor Mendelin kolme vuosikymmentä unohduksissa olleet periytymissäännöt. Vries kehitti myös oman teoriansa mutaatioista evoluutiossa. Hänen mutaatioteoriansa kuitenkin hylättiin 1930-luvulla.


title: Hugo de Vries

text: Vries opiskeli Leidenin, Heidelbergin ja Würzburgin yliopistoissa. Hänestä tuli Amsterdamin yliopiston kasvitieteen professori 1878.


title: Hugo de Vries

text: Vries tutki uransa alussa mm. kasvisolujen nestejännitystä, osmoosia ja soluliman läpäisevyyttä ja myöhemmin ryhtyi tekemään perinnöllisyyttä selvittäviä kokeita. Tutkimukset johtivat samoihin päätöksiin mitä Mendel esitti vuosikymmeniä aiemmin. Vries sai tietää Mendelin tutkimuksista 1890-luvun lopulla. Hän julkaisi tutkimustuloksensa vuonna 1900 ranskalaisessa "Comtes Rendus de l'Académie des Sciences" -aikakausjulkaisussa, mutta jätti siteeraamatta Mendelin työn. Corrensin arvostelun jälkeen hän kuitenkin myönsi Mendelin vaikutuksen tutkimukseensa.


title: Hugo de Vries

text: Vries otti ensimmäisenä käyttöön termin "mutaatio" ja esitti oman mutaatioteoriansa 1900-luvun alussa. Hän kirjoitti aiheesta 1901 julkaistun kirjan "Die Mutationstheorie". Vriesin teoria esitti että sattumanvaraisesti ilmestyvien mutaatioiden avulla kehittyy suurilla hyppäyksillä aivan uusia lajeja, darwinistisen asteittaisen muutoksen sijaan. Hänen virheellinen teoriansa sai jonkin aikaa kannatusta, kunnes hylättiin lopullisesti 1930-luvulla nykyaikaisen synteettisen evoluutioteorian myötä.


title: Hugo de Vries

text: Vries jäi eläkkeelle Amsterdamin yliopistosta 1918.


title: Outcesticide

text: Outcesticide on sarja amerikkalaisen grunge-yhtye Nirvanan bootleg albumeja. Ne on julkaistu Blue Moon Recordsin kautta. Niitä on julkaistu viisi kappaletta, joista kaikki julkaistiin 1990-luvulla. Outcesticide nimi tulee Nirvanan kokoelmalevy Incesticiden nimestä, joka julkaistiin vuonna 1992.


title: Outcesticide

text: Joitakin Outcesticiden kappaleita julkaistiin vuonna 2004 Nirvanan With the Lights Out box-set kokoelmassa.


title: Outcesticide

text: Ensimmäinen "Outcesticide" julkaistiin vuonna 1994, vähän yhtyeen keulahahmon Kurt Cobainin kuoleman jälkeen. Remasteroitu versio tästä julkaistiin vuonna 1996 ja se sisälsi kaksi lisä kappaletta.Toinen "Outcesticide" julkaistiin alkuvuodesta 1995. Sen nimi tulee Neil Youngin vuonna 1972 julkaistusta kappaleesta.


title: Outcesticide

text: Kolmas "Outcesticide" julkaistiin vuonna 1995


title: Outcesticide

text: Neljäs "Outcesticide" julkaistiin vuonna 1996


title: Kansallisbolševistinen puolue

text: Kansallisbolševistinen puolue () on Venäjällä toimiva kansallisbolševistinen puolue, joka perustettiin vuonna 1992. Venäjän lainsäädäntö kielsi sen toiminnan vuonna 2007, koska puolue on ääriliike.


title: Kansallisbolševistinen puolue

text: Puolueen ideologia on kansallisbolševistinen. Siksi sitä on vaikea sijoittaa oikeisto-vasemmistoakselille. Nykyään se on riidoissa myös aatteellisesti lähimpien puolueiden, žirinovskilaisten ja kommunistien kanssa ja etsii liittolaisia muusta oppositiosta.


title: Kansallisbolševistinen puolue

text: Kirjailija Eduard Limonov on ollut puolueen johtajana sen perustamisesta vuonna 1992 nimellä kansallisbolševistinen rintama. Aleksandr Dugin oli yksi varhaisimmista jäsenistä ja toi Limonovin politiikkaan. Puolueella on noin 15 000 jäsentä. Sen päämaja on Moskovassa. NBP:n virallinen lehti on "Limonka" (Лимонка; pieni sitruuna, slangissa kranaatti). Puolue herätti huomiota ensi kertaa 1992 jolloin kaksi sen jäsentä pidätettiin käsikranaattien hallussapidosta. Puolueen perustajan ja johtajan Eduard Limonovin mukaan aseet olivat poliisin istuttamia.


title: Kansallisbolševistinen puolue

text: Vuonna 1992 NBP liittyi belgialaisen fasistin Jean-François Thiriartin johtamaan kansalliseen pelastusrintamaan, joka hajosi NBP:n kannattaessa Tšetšenian sotaa. Sittemmin NBP on yrittänyt liittyä samaan rintamaan "Venäjän kansallisen yhtenäisyyden" kanssa 1999, mikä sekin epäonnistui. 1990-luvun puolivälissä NBP:n kannattajat hämmästyttivät marsseillaan "Stalin, Berija, Gulag" -huudoillaan. 2000-luvun alussa Limonovin liberalisoitua puoluetta, tämä kyseinen huuto jäi vähemmälle


title: Kansallisbolševistinen puolue

text: Puolue kannatti koko Euraasian kattavan imperiumin luomista Yhdysvaltoja vastaan ja kannanotoissaan se on edelleen tiukan amerikkalaisvastainen. Aleksandr Duginin jättäessä puolueen euraasianismin korostaminen jäi ja puolue keskittyi kansallismieliseen agendaan, puolustamaan entisten neuvostotasavaltojen venäläisvähemmistöä ja vastustamaan Kremlin vallanpitäjiä.


title: Kansallisbolševistinen puolue

text: Puolue on hyvin kriittinen Vladimir Putinia ja valtion byrokratiaa kohtaan. Poliisia ja oikeusistuimia se pitää autoritaarisina ja korruptoituneina. Putinin-vastaisuudessaan NBP on etsinyt liittolaisia muusta oppositiosta, kuten muuten halveksimastaan liberaalista Jablokosta, kommunisteista ja entisestä liberaalipääministeri Kasjanovista.


title: Kansallisbolševistinen puolue

text: Kun puolueen rekisteröinti kiellettiin, se on turvautunut suoraan toimintaan, kuten heittelemään munilla, tomaateilla ja majoneesilla poliitikkoja. 2. elokuuta 2004 puolueen kannattajat valtasivat terveysministeriön Moskovassa, ja 8. joulukuuta presidentinhallinnon rakennuksen, mistä 8 tuomittiin vankilaan. Toukokuussa 2005 kaksi NBP:n kannattajaa pidätettiin Novosibirskissa tykistöammuksien, dynamiitin, heksogeenin ja tuliaseiden hallussapidosta.


title: Kansallisbolševistinen puolue

text: Marraskuussa 2005 korkein oikeus piti yllä puolueen kiellon sillä perusteella että se oli käyttänyt itsestään nimeä puolue, vaikka sitä ei oltu rekisteröity. Poliisi ratsasi puolueen päämajan 17. kesäkuuta ja ilmeisesti hallituksen tuella perustettiin maaliskuun alussa 2005 Naši (Наши), joka on Putin-myönteinen antifasistinen nuorisoliitto. Myös Venäjän federaation kommunistinen puolue on puhdistanut tapahtumistaan NBP:n kannattajat.


title: Kansallisbolševistinen puolue

text: Osa NBP:n kannattajista ei hyväksynyt Limonovin taktiikkaa yrittää liittoutua länsimyönteisten liberaalipiirien kanssa ja he ovat muodostaneet oman "NBP bez Limonova" -ryhmänsä (NBP ilman Limonovia) ja katsovat olevansa todellisia kansallisbolševismin kannattajia.


title: Kansallisbolševistinen puolue

text: Puolue kiellettiin äärijärjestönä 19. huhtikuuta 2007 pian Toinen Venäjä -liikkeen Moskovassa ja Pietarissa järjestettyjen marssien jälkeen ja sen jäsenyydestä voi seurata 200 000 ruplan sakot tai kaksi vuotta vankeutta.


title: Kansallisbolševistinen puolue

text: Pieniä ja vähämerkityksisiä kansallisbolševistisia puolueita on Latviassa, Moldovassa, Ruotsissa ja Ukrainassa. Vieläkin mitättömämpiä kansallisbolševistisia puolueita on Yhdysvalloissa, Kanadassa, Israelissa ja eräissä Euroopan maissa.


title: Kansallisbolševistinen puolue

text: Latvian Kansallisbolševistista puoluetta on johtanut Vladimir Linderman. Lindermaan pakeni 2002 Latviasta, kun hänet pidätettiin räjähteiden hallussapidosta. Venäjä karkotti hänet vuonna 2008 takaisin Latviaan, jossa hän sai ehdollisen tuomion. Linderman oli Suomessa syksyllä 2008 Heidi Hautalan johtaman Suomalais-venäläisen kansalaisfoorumin ja Rauhanpuolustajien kutsumana. Hän ei päässyt palaaman Latviaan, koska Viro ei päästänyt häntä maahan.


title: Ramsay (suomalainen suku)

text: Pohjoismainen Ramsay-aatelissuku on skotlantilaisen Ramsayn klaanin eräs sukuhaara, joka on introdusoitu Ruotsin ja Suomen aateliin. Suku on lähtöisin Skotlannista, ja saapui Ruotsiin 1500-luvulla. Suomessa elävät kaksi sukuhaaraa ovat aatelinen suku numero 17 ja vapaaherrallinen suku numero 40. Sukuun on kuulunut useita merkittäviä sotilaita, virkamiehiä, poliitikkoja ja liike-elämän vaikuttajia.


title: Ramsay (suomalainen suku)

text: Suomenruotsissa nimi äännetään yleensä ['rɑmse] , brittienglannissa [ˈɹæmzi].


title: Ramsay (suomalainen suku)

text: Ramsayn suku on lähtöisin Skotlannin Midlothianissa sijaitsevasta Dalhousien linnasta, jonka isäntänä suvun varhaisin tunnettu edustaja, englantilaisesta Huntingdonin kaupungista kotoisin ollut Simon de Ramsay, toimi 1100-luvun jälkipuoliskolla. Kaarle I myönsi aikanaan klaanin päämiehelle edelleen kuuluvan Dalhousien jaarlin arvon. Suvun päälinna on nykyään Brechin, jossa klaanin päämies asuu. Suomen haara on kotoisin Brechinin läheltä paikkakunnasta nimeltä Balnabreich. Suvun motto on "Ora et labora" ("rukoile ja tee työtä").


title: Ramsay (suomalainen suku)

text: Suku levittäytyi aikanaan ympäri Eurooppaa ja vuonna 1573 saapui Ruotsiin skotlantilaisten värvättyjen joukossa kapteeni Alexander Ramsay, joka kuoli pari vuotti myöhemmin Riiassa. Hänen poikansa, ratsumestari Hans Ramsay (k. 1649) asettui 1577 Suomeen, jossa hän sai läänityksekseen muun muassa Ihamäen kartanon Somerolla. Hänet naturalisoitiin vuonna 1633 Ruotsin aateliin ja suku introdusoitiin Ruotsin ritarihuoneeseen aatelisena sukuna numero 215 vuonna 1634. Hans Ramsay todisti kuuluvansa vanhan skottilaisen aatelissuvun Ramsay of Dalhousie -päämieshaaraan vuodelta 1623 olleella sukuperätodistuksella, jonka oli allekirjoittanut Brechinin piispa sekä kahdeksan skotlantilaista Ramsayta ja joukko muita aatelisia. Jopa kuningas Kaarle I suositteli häntä. Hän oli kahdesti naimisissa suomalaisen aatelisnaisen kanssa. Suvussa oli 1600-luvulta alkaen runsaasti kenraaleita ja maaherroja. Sen omistukset karttuivat ja ehtivät käsittää monia eteläsuomalaisia kartanoita, pitkään muun muassa Jakkarilan kartanon Porvoon pitäjässä sekä Espoon kartanon. Sukuun kuulunut maaherra Anders Henrik Ramsay korotettiin 1700-luvulla jo vapaaherralliseen säätyyn, mutta introdusointi jäi suorittamatta, joten arvo ei periytynyt. Sukua siirtyi myös takaisin Ruotsiin.


title: Ramsay (suomalainen suku)

text: Suku merkittiin Suomen ritarihuoneelle sen järjestäytymisen yhteydessä vuonna 1818 aatelisena sukuna numero 17. Silloinen kenraaliluutnantti Anders Edvard Ramsay korotettiin vapaaherraksi vuonna 1856 keisari Aleksanteri II:n kruunajaisten yhteydessä ja hänen sukuhaaransa introdusoitiin seuraavana vuonna ritarihuoneelle vapaaherrallisena sukuna numero 40. Sekä aatelinen että vapaaherrallinen sukuhaara ovat edelleen elossa.


title: Ramsay (suomalainen suku)

text: Vapaaherrat Anders Edvard ja Georg Edvard Ramsay omistivat myös Munkkiniemen kartanon Helsingissä.


title: Ramsay (suomalainen suku)

text: Suomalaisen suvun tarkkaa kytkeytymistä skotlantilaiseen klaaniin ei tiedetä, sillä Hans Ramsayn sukuperätodistuksessa nimettyjä esi-isiä ei ole kyetty varmuudella tunnistamaan. Todistuksesta on lisäksi säilynyt vain vuodelta 1633 oleva kopio, mutta alkuperäinen on kadonnut. Asiakirjan aitoutta ei kuitenkaan ole epäilty ja myös Skotlannin Ramsayt pitävät suomalais-ruotsalaista sukua klaanin sukulaisina.


title: Ramsay (suomalainen suku)

text: Vapaaherralliseen haaraan kuuluvien nimet kursivoitu.


title: Sinikvartsi

text:
Sinikvartsi kuuluu kvartsiryhmään, kiteisiin kvartseihin. Kemialliselta koostumukseltaan sinikvartsi on piidioksidia. Sinikvartsin Mohsin kovuus on 7.
Sinikvartsin sinisen värin aiheuttavat krokidoliitti- tai rutiilisulkeumat. Sinikvartsia esiintyy Itävallassa, Suomessa, Ruotsissa, Norjassa, Etelä-Afrikassa ja Brasiliassa. Sinikvartsi on suosittu korukivi.


title: Sinikvartsi

text: Schumann, Walter: Jalokivet ja korukivet. Otava (1996)


title: Robert Knepper

text: Robert Lyle Knepper (s. 8. heinäkuuta 1959 Fremont, Ohio, Yhdysvallat) on yhdysvaltalainen näyttelijä, joka tunnetaan parhaiten Theodore "T-Bag" Bagwellin roolistaan televisiosarjassa "Pako".


title: Robert Knepper

text: Robert Knepper syntyi Fremontissa, Ohiossa, mutta hänet kasvatettiin Maumeessa, lähellä Toledoa. Hänen isänsä Donald on eläinlääkäri (joka omistaa nykyisin praktiikkoja Toledossa ja Perrysburgissa) ja Pat-äiti työskenteli paikallisen teatterin tarpeistonhoitajana Robertin ollessa nuori – näin hän alkoi kiinnostua näyttelemisestä. Hän työskenteli usean vuoden ajan teatterin ja koulunäytelmien parissa. Hän valmistui Maumeen High Schoolista vuonna 1977 ja opiskeli näyttelemistä Northwestern Universityssä vuosina 1977–1981. Tämän jälkeen Knepper muutti New York Cityyn, jossa hän jatkoi teatterin parissa työskentelyä. Sittemmin hän on esiintynyt useissa rooleissa sekä televisiossa että elokuvissa.


title: Robert Knepper

text: Knepper asuu vaimonsa Torin ja heidän poikansa, Benin, kanssa Los Angelesissa, Kaliforniassa. Hän työskenteli neljän vuoden ajan, 2005–2009, suurta suosiota saavuttaneessa "Pako"-sarjassa. Vuodesta 2009 vuoteen 2010 hän esiintyi sarjassa "Heroes" Samuel Sullivanin roolissa.


title: Vaud

text: Vaud [] (ranskaa, , ) on kantoni Länsi-Sveitsissä Genevenjärven pohjoispuolella. Asukkaita kantonissa on lähes 800 000, ja se on väkimäärältään Sveitsin kolmanneksi suurin kantoni. Vaud’n pääkaupunki on Lausanne.


title: Vaud

text: Kantoni ulottuu Neuchâtelinjärveltä Genevenjärvelle ja Juravuoristosta Bernin Alpeille. Vaud’n korkein vuori on kantonin kaakkoisnurkassa Valais’n rajalla sijaitseva Les Diablerets (3 310 m mpy.).


title: Vaud

text: Vaud rajanaapureina ovat etelässä Valais’n ja Geneven kantonit sekä Genevenjärven takana Ranskan Haute-Savoie. Lännessä kantoni rajoittuu ranskalaisiin Juran ja Doubsin departementteihin. Pohjoinen rajakantoni on Neuchâtel, idässä Fribourg ja Bern.


title: Vaud

text: Vaud on kuulunut Sveitsin valaliittoon vuodesta 1803.